
Anul I, 


Casa noastră. 


Trei pruni frățini, ce stau să moară, 


Işi tremur creasta lor bolnavă, 
Un vînt le-a spînzurat de virfuri 
Un pumn de fire de otavă. 
Cucuta creşte prin ogradă 

Și polomida-i leagă snopii... 
— Ce s'a ales din casa asta, 
Vecine Neculai al popii!... 


De pe păreţii 'ngălbeniţi 

Se deslipește 'n pături varul, 
Şi pragului îmbătrînit 
Începe-a-i putrezi stejarul; 
lar” dacă razele de soare 
Printre șindile facu-și cale, 
Văd sporul pînzei de paianjen 
Și "'nfiorate mor de jale. 


Cum dorm acum neputincioase, 
Subt vreascurile stînse-a vetrii, 
Poveștile ’nşirate seara 
De-atitea cuscre şi cumetrii; 


Cum tremură cenușa aspră, 

Ce "'nfiorați îmi par cărbunii, 
Din vraja ce le-a mai rămas, 
Din cîte povesteau străbunii... 


Înfipt în meşter-grindă, iată-l, 
Răvașul turmelor de oi; 
Şireagul de crestături 

Se uit atît de trist la noi. 
Îmi duce mintea ’n alte vremi 
Cu slova-i binecuvintată ... 
— În pragul zilelor de mult 
Par'că te văd pe tine tată. 


Şi parc'aud pocnet de bici 

Și glas stăruitor de slugă, 

— O văd pe mama ’n colţul șurii, 
Aşează 'ncet merindea ’n glugă... 
Înduioșată mă sărută 

Pe părul meu bălan, pe gură... 
„Zi Tatăl nostru seara, dragă, 

Și să te porți la 'nvățătură!“.., 

Și uite-mi trec pe dinainte, 

In rînduri-rînduri toate cele: 

Cum m'au lăsat la învățături 

Cu toate plinsetele mele, 

Cum m'am făcut apoi cuminte 

Cu vremea ce înainta, 

Și m'am trezit pe nesimţite 

Că-mi zice satul: — Dumneata... 


Și citor cîntece la joc 
Țineam cu glasul meu ison, 
De cîte-ori am spus povestea 
Lui Alisandru Machidon. 

Şi ca un cîntec cum s'a stins 
Frumoasa mea copilărie — 
Și dragostea de două veri 
Cu fata popii Irimie... 


Cu valul vremilor ce curg, 

Atitea cîntece s'au dus, 

Și valul vremilor ce curg 

Atitea cîntece-a răpus... 

Eu vă sărut, păreţi străbuni, 

Pe varul vost scobit de ploaie... 


De ce-ţi ștergi ochii cu cămașa, 
— Ori plingi, vecine Niculaie ?... 


Nic. Otavă. 


NYI Nr X 


+ LEO XIII. 


Alăturea de doliul lumei catolice, în- 
treagă lumea civilisată își descopere capul 
cu evlavie în fața osemintelor decedatului 
Pontifice, una din cele mai uriaşe figuri 
a veacului apus. 

In 1878, cînd fostul nunțiu din Bruc- 
sella, Ioachim Pecci, urcă treptele tronului 
papal sub numele de Leo XIII, nori negrii 
împrejmuiau Vaticanul şi columnele pu- 
terii lumeşti papale se sguduiau, rosto- 
golindu-se una după alta. 

Şi iată, că bătrinul de nouă-zeci şi 
patru de ani, „captivul Vaticanului“, cum 
se numia însuși, domnitorul fără țară, 
după o guvernare strălucită de 25 ani, 
ajunge la un apogeu, la care puţini din 
urmaşii Stului Petru au fost capabili să 
se avînte. 

Nu miliția şi nu baionetele constitue 
adevărata putere și adevărata basă de 


evoluare, ci, mai mult ca ori-ce, eferna 
putere morală, despre care Mintuitorul a 
spus: „cerul şi pămîntul vor trece, iar 
cuvintele mele nu vor trece.“ 

Spirit ager, voinţă de fere, vastă cul- 
tură universală, au ajutorat pe bătrinul 
Pontifice, să imprime epocei noastre ca- 
racterul său individual. 

La urcarea Lui pe tron, ştiinţa şi li- 
beralismul erau himerele, cari fascinaseră 
pînă acum omenimea. Şi oamenii au 
părăsit lăcașurile sfinte, şi-au uitat rugă- 
ciunile ce le învățaseră dela părinţii lor, 
sorbind cu sete nouele doctrine ale ştiinţei. 
Au dărîmat în inimi ori-ce pornire trans- 
cendentală şi stavilă au pus visurilor 
credinții. 

Și a venit ştiinţa rece şi aglomerind 
doctrină de doctrină, n'a fost în stare 
să le încălzească inima, nici să le asigure 

terenul de sub picioare. Promisiunile 
Ştiinţei s'au dovedit de falșe: în loc de 
a produce în oameni convingeri fondate, 
a deschis poarta eterniilui spirit de în- 
doială şi neîncredere. De asemeni amă- 
girile liberalismului s'au dovedit de niște 
lucruri frumos Sunătoare, dar fără miez 
şi fără vieaţă. 

Și omenirea amăgită asculta cu drag 
cuvintul Păstorului ce îi chema iarăş în 
sînul bisericii, ca acolo să-şi reafle cre- 
dința şi idealurile, să se reafle pe eï 
înşişi de pe vremuri. 

Nu a fost chestiune mai ardentă asupra 
căreia luminatul Pontifice — Lumen de 
Coelo — să nu fi lămurit spiritele şovăi- 
toare, asigurindu-și prin aceasta vaza nu 
numai în statele catolice, ci chiar în cele 
ortodoxe şi reformate. 

Pentru noi Rominii uniţi cu Roma de- 
cedatul Pontifice a fost nu numai un scut 
puternic de apărare, ci un adevărat bine- 
voitor. Dovadă despre aceasta amabili- 
tatea cu care a întimpinat cele două 
pelerinage romine la Roma, precum şi 
atitudinea hotărită a sfintului Părinte în 
chestiunea limbei liturgice a aşa numiţilor 
„unguri greco-catolici.“ 

In fața umbrei lui slăvite ne plecăm 
capetele, răminînd ca istoria să ne pre- 
sinte icoana lui clarificată prin focul puri- 
ficător al morţii. 


Spiritul lui pururea activ azi nu mai 


este între noi și nu mai poate lucra pentru 
singurul ideal, ce l-a călăuzit în toate 
momentele vieţii: mărirea bisericii şi 
pacea. 

Ce frumoasă este visiunea profetică a 
păcii şi a măririi bisericii, ce Pontificele 
o întrevede în viitorul îndepărtat, în unul 
din cele mai frumoase versuri alcătuite de 
dinsul „Auspicatus ecclesiae triumphus“ 

„+. ecce, viden'crebris micat ignibus aether 

Nimboso apparent signa corusca polo. 


Continuo effugiunt, subitoque exterrita visu 
Tartareo repetunt, horrida monstra lacus. 


Gens inimica Deo portentum invita fateri, 
Fletuque admissum viso piare scoelus. 

Tunc veteres cecidere irae, tunc pugna quievit, 
lamque fera emollit pectora dulcis amor. 


Quin et prisca redire audet neglectaque virtus 
Incorrupta fides, et sine fraude pudor. 

Mox olea praecincta comas Pax educat artes 
Ubere et alma sinu Copia fundit opes.* 


Cit de sublimă e această visiune a 
păcii universale, a redobindirii paradisu- 
lui pierdut, și, în aceiaşi vreme, cit de 
strîimt este orisonul vederilor cari călău- 
zesc capetele încoronate, cit de șubredă 
e temelia cticei noastre „moderne“ cit 
de absurdă și de ridiculă e armonia așa 
numitului concert al marilor puteri! 

Capetele încoronate se pleacă cu sin- 
ceră emoție în fața Domnitorului fără 
țară, a cărui împărăție nu e din lumea 
aceasta... 

Puterea brută, milioanele de baionete 
şi de tunuri, înțeleg că marele defunct, 
în spasmele din urmă ale vieţii chiar, le 
este mult superior. 

Și doliul lor general confirmă desluşit 
superioritatea spiritului asupra materiei 
şi ceea a religiei asupra infelepciunei 
pămâîntene. 

Cu cea din urmă resuscitare a pu- 
terilor, sfintul bătrîn binecuvintă pe cei 
de față, şi farmecul acestei ultime binc- 
cuvintări trece zidurile Vaticanului, trece 
limitele continentelor —  resimţindu-se 
în armonia elegică a întregei presse — 
luînd proporţia unui ultim act de caritate 
al unei inimi mari: 

— Urbi et orbi! 


* Cf. Traducerea liberă din «Lumea ilustrată». 


Eu văd prin aier, iute, focuri arzătoare 

Pe la poli lucind s'arată semne des fulgerătoare, 
Fug de spaimă îngrozite monstrele (?) figuri de visuri, 
Şi s'ascud dela lumină în a iadului abisuri. 


Neamul celor făr' de lege şi duşman lui Dzeu 
Vede semnele, să închină şi — plinge păcatul greu. 
Dispar urile 'nvechite, lupta lungă se sfirşeşte 
Şin sălbătecite piepturi, blind iubirea înflorește. 


Şi se ’ntorc iar din esiliu: Pudiciţia smerită 
Şi credinţa "nflăcărată. Virtutea neprihănită, 
Vergura curată, Pacea, cu maslin în mină vine 
Arta, ştiinţa, bunastarea, ea le chiamă după sine. 


Al. Ciura. 

EMERIC MADÁCH. — TRAGEDIA OMULUI.“ 


Trad. de Octavian Goga. 


TABLOUL |. 


(În ceriuri. Domnul în nimb de glorie, pe tron. 
Cetele îngereşti îngenunchind. Cei patru archangheli 
lingă tron. Lumină.) 


Corul îngerilor. 
Pămîntu ’ntreg şi ceriul fără margini 
S'aducă laudă Domnului mărit, 
Cel-ce c'o vorbă totul plăsmuit-a 
Şi c'o privire-i poate da sfirşit. 
Puterea-i el, lumina întrupată, 
Pe noi, ca umbre, raza-i ne-a născut. 
Lui ne 'nchinăm, — că 'n mila-i fără margini, 
Măririi Lui părtaşi el ne-a făcut. 
E închegată vecinica idee, 
E plăsmuirea întrupată dar, 
Deci ori-ce suflet, trăitor în Domnul, 
Prinos să ducă sfintului altar. 


Domnul. 
Sfirşită e măreaţa fâptuire, 
Se mişcă roata; — stă acum măestrul. 
Şi mii de ani in osie să 'nvirte, 
Pin” înădesc o spiţă hirbuită. 
Deci v'arătați a lumii mele duhuri, 
Vă 'mcepeţi mersul nesfirşit de lung, 
Să vă privesc cu inima senină 
Orînduiala drumurilor voastre. 


(Spiritele stelelor trec cu iuțeală pe dinaintea tro- 
nului, rostogolind comeţi şi globuri de diferită mă- 
rime şi coloare. Musica lină a sferelor.) 


* Ca un ecou al frecările politice dintre noi şi Ma- 
ghiari, a dureroaselor tadiţii de veacuri, precum și a 
mişcărilor ce astă-zi ne preocupă, putem releva faptul 
caracteristic că multe opere de o incontestabilă valoare 
literară, scrise în limba maghiară, nu au fost traduse 
în romineşte. Astfel stăm d. e. cu poesiile lui Petofi, 
cari în mare parte sunt şi astă-zi necunoscute publicului 
nostru, pe cind în Franţa, Germania etc. individuali- 
tatea genialului poct e aproape legendară. Tot astiel 
şi Maghiarii plutesc într'o desorientare plină de naivi- 
tate cînd e vorba de literatura noastră. Lăsind la o 
parte împrejurarea de mare importanţă, că amintitul 
fapt lipseşte de necesara cunoştinţă reciprocă două 
neamuri, cărora le e poruncită de veacuri o împreună 
vieţuire, — literatura cu rostul şi normele sale specifice, 
— cari nu îngădue convicţia unui esclusivism rău în- 
terpretat — sufere perderi simţite. 

Superba poesie dramatică «Tragedia Omului» de 
Emeric Madách ocupă un toc de frunte în şirul crea- 
țiunilor de acest gen, din literatura universală. Nu e 
un product de literatură naţională maghiară, fiindcă nu 
represintă în nici o parte a sa calitățile specifice de 
rasă a le unui popor, ci e clădită pe temeiul larg al 
unui spirit ce sa frămîntat cu probleme de interes 
universal. 


Corul îngerilor. 


Ce suberb glub de văpaie 
Străluceşte cu mărire, 

Și popoarelor de stele 

El slujeşte, fără ştire. 

Blind, sfios, ca un opaiţ, 

O steluță licăreşte, 

Pe cînd lumea-i fără margini 
Mii de inimi ocroteşte. 
Două globuri dau-şi luptă, 
Răsărind din depărtări: 
Lupta asta rînduiește 

Ale lumilor cărări. 

lată, urlă unu-n drumu-i, 
Tu-l priveşti de groază plin, 
El la mii de mii împarte 
Fericire şi senin. 

Tremurind din nou apare 
Steaua pală a iubirii, — 
Ocroteasc'-o mînă sfintă 
Mingăierea omenirii. 

lată lumi ce se vor naşte; 
lať sicriul celor moarte: 

— Scris în stele-i rostul vieţii 
Călăuzite de soarte. 
Năvăleşte a perzare 

Un comet din ceap acum, 


Intreg rostul şi soartea omenirei, astfel precum se 
reoglindeşte în mit şi istorie, iată problema acestei 
drame, pentru a cărei espunere poetul se slujeşte de 
momentele caracteristice a le istoriei universale, încop- 
ciate in cadre mitice. Urmărind desvoltarea istorică a 
omenirei, stabileşte virtejul de patimi eterne, cari în 
anumite epoce au tulburat mai mult fața vremilor; 
marchează limitele notelor fundamentale a le psihicu- 
lui de bărbat și femce, predominat fiind de o concepţie 
pesimistă, care transpiră din şirele de revoltă şi sarcasm 
ale acestei opere, făcină loc, în urmă, unel resignâri şi 
împăcări sufleteşti cu zădărnicia luptei ce purtăm şi 
patimilor ce ne frămîntă. 

Am crezut că o să fac un serviciu oare-care, dînd 
în romineşte această operă tradusă aproape în toate 
iimbile europene, pusă cu drept alături de Faust, Kain 
etc., celebrele creaţiuni de interes universal. 

Notez, că în traducere m'am muncit a da înțelesul 
pregnant, — e fidelă deci, dar nu verbală. Mam servit 
de ediția lui Alexander Bernát, care a făcut cel mal 
bun comentar lui Madă h. Mai tirziu, cînd probabil o 
să scot în volum traducerea, — voi întroduce mai pe 
larg această operă, fâcind biografia poetului, asemeni 
ai alte note necesare. 

O. G. 

Dar măritul Domn al lumii 

C'o vorbă-l opreşte 'n drum. 

— Vino, dulce spirit tînăr, 

Cu-al tău glob în multe feţe, 

Chip de joc şi chip de jale 

Sunt a hainei tale creţe: 

Ocrotit mergi înainte 

De al ceriurilor har, — 

Mari idei purta-vor luptă 

Pe îngustul tău hotar. 

Zimbete şi lacrimi fi-vor, 

larnă-vară pe pămînt, 

Rază-umbră arăta-vor 

Voia Domnului prea sfint. 
(Spiritele stelelor dispar.) 


Archanghelul Gavriil. 
Aî mărginit nemărginitul, 
L-ai întrupat în formă vie, 
Mărime lumii, — depărtare, 
Cuvintul Tău măreț învie; 
Te prea-mărim Idee! (Ingenunche.) 


Archanghelul Mihail. 


Tu ce de-apururi schimbătorul, 
Cu neschimbatul împreuni, 
Creînd şi vremi şi infinit, 
Popoare răsădind prin lumi, 
Slăvimu-te: Putere! (Ingenunche.) 


Archanghelul Rafael. 


Tu ce 'mpărţit-ai fericirea, 
Ştiinţă ferecînd în lut, — 
Făcînd înţelepciunii tale 
Părtaşă lumea ce-ai născut; 
Osana: Bunătate! (Ingenunche.) 


Domnul. 


Și tu zimbești, tăcînd în nemișcare, 
Ţi-e scumpă lauda, n'o găsești, Lucifer, 
Ori plăsmuirea, munca mea nu-ţi place ? 


Lucifer. 


Și ce să-mi placă? Citeva materii 

Cu alte forme, alte însuşiri, 

Cu noima lor de tine nevisată 

Sau dacă da — tu, fără de puterea 
Schimbării lor, — tu astea vrei să-mi placă ? 
Materii seci în globuri plămădite, 
Ce-acum s'atrag, s'alung în calea lor 
Şi-n câți-va viermi trezesc o conştiinţă, 

Pin” totul plin, răcit peri-va iarăș, 

Lăsînd în urmă drojdii fără vlagă ? 

Şi omul doar”, văzîndu-te odată, 

Stînd în cameră-i, face-va asemeni. 

Tu "n uriaşa ta bucătărie 

L-ai pus pe om. — Nepăsător şi ?n tihnă 
Priveşti tu năcazul mic și searbăd, 

Cum năucit el Dumnezeu se crede. 
Şi-apoi cînd el, ce-ai pus la foc tu, — strică, 
Atunci te-a prins minia ta tîrzie. 

Pe cînd ce-așştepţi, e rol de diletant? 
Şi-apoi la ce ţi-e 'ntreagă plăsnuirea ? 
Spre lauda ta ai scris o poesie 

Și-ai pus'o 'ntr'o maşină hîrbuită, 

Și nu ştiu cum, — dar nu ţi-e greu s'asculţi 
De mii de ani, cum scîrție mașina 
Tocitul cînt cel fără de 'nţeles. 

Moşneag bătrîn, te-ai prins acum de-un joc 
Dăinuitor în inimi de copii, 

Un joc de rîs, — scînteia năbuşită 
Stînsă ’n noroi, văpaie n'o să fie; 
Ursită, libertate s'alung una pe alta, 

Dar nu-i aci țărmuitoarea minte! 


Domnul. 


Nu vreau cuvînt, ci mută închinare! 


Lucifer. 


Aşa mi-e firea, alta ce să-ţi dau? 
(Arătind spre îiugeri.) 

Te laudă astă ceată de neghiobi, 

Şi-aşa-i cu cale, să te laude eï; 

Tu i-al născut ca raza umbra moartă, 

Dar eu trăiesc de vecii vecilor. 


Domnul. 
Clăcaş nemernic! Măteria ţi-e mamă. 
Tu de-ai trăit, unde ţi-a fost puterea? 
Lucifer. 


Și eu pot, doar, să te întreb asemeni. 


Domnul. 


In mintea mea, din vremi nemărginite, 
Trăieşte chipul celor întrupate 


Lucifer. 


Şi maï simţit că plăsmuirea minţii 
De-un haos ţi-e puternic priponită, 
Ce-i stăvilar ori cărei firi pe lume, 
Poruncitor al muncii tale 'ntregi? 


www.dacoromanica.ro 


Nrul 14—15, 1903. 


Eu, Lucifer, sînt haosul puternic; 

Eu întruparea vecinicei tăgade. 

Tu m'ai învins, căci soartea ni-e de-așa, 
Ca ’n lupta mea să cad 'ntotdeauna, 
Dar întărit din nou să mă renasc. 
Materie-ai născut, — puterea mi-e mai mare. 
Cu viaţa ta e moartea mea alături, 

Cu fericirea, desperare-amară 

E rază-umbră, teamă şi nădejde, 

Mă vezi, de veci, cu tine stînd alături. 
Eu ce te ştiu, eu ţie să mă 'nchin? 


Domnul. 
Piei, duh potrivnic! — Du-mi-te din cale! 

Lucifer. 
Uşor ai vrea să mă arunci în tină, 


Acum îți par netrebnică unealtă. 
Dar înzădar! — Legat ne fuse traiul: 


Eu parte cer! 
Domnul (lronic.) 


Deci fie voia ta! 
Vezi pe pămînt doi pomi cu roadă vie, 
Ce 'n mijloc chiar îşi mlădie tulpina? 
l-am blăstămat, ai tăi fie de-acum! 


Lucifer. 
Ți-e darul mic, deşi puterea mare, 


Nu te sdrobesc, dar deslegat te las 

De licărirea spiritelor sfinte. 

Luptă ?n noroi, perdut şi huiduit, 
Străin să fii şi-amarnic să te sbați, 
Muncit pe veci de nesfirşitul gînd, 

Că înzadar faci lanţul tău să sune; 
Ți-e mică lupta, — Domnul e puternic. 


Dar locul tău cel măsurat cu cotul 
Va fi, pe veci, lăcaşul negaţiunei, 
Ce lumea ta odată răsturna-va. (Porneşte) 


Corul îngerilor. 


Osana Domnului, de legi aducătorul, 
De fața lui te-ascunde, blăstămate | 


AZ 


IUBIREA MEA. 


La mal răchiți stioșt și bolnavi își cîntă dragostea nătingă, 
lar’ sălci! — bietele fecioare, — nu preget dorul să și-l plingă, 


Cînd muschit, nebunii pe semne, în haină de mătasă 'mbra- 
[cu-l,.. 
Sărmani nenorociți, amarul nu vrea să vi-l asculte lacul! 


CăcT are dragoste cu cerul de-apururi mișcătoarea apă, 
Și în durerea ei păgină în coasta sghiaburilor sapă, 
Cu pumni! sfarmă ’n jur tărîmul şi urlă de amar ce-o doare, 


Spre ceriuri braţe-le-ș întinde,— cînd iată-l dragu-l mire: Soare. 


Imbrățișează vintul apa, iar' din albastrul undei clare, 
Înfiorată spuma albă, prelung și pătimaş tresare, 
Atîtea curcubee tremur în val-vîrtejul ef de picuri, 
Cînd în adînc se prind în horă strălucitoarele nisipuri. 


ax 


Pșa-i iubirea mea, asemeni acestet largi cetăți de unde, 
Pdîncul et se perde 'n rostul nemărginirilor profunde, 
Cu vifore și curcubee, cu valurt lung clocotitoare, 

Cu picur ce se înfioară de chipul unuf vecinic soare... 


OCTAVIAN. 

PENTRU „ASTRA“. 


«Domnul Cornel Diaconovich, prim secretarul 
«Asociaţiunii» şi-a dat dimisia din acest post. 
Comitetul central al «Asociaţiunii», în şedinţa sa 
de Luni, 20 Iulie nou, a primit cu finea anului 
curent dimisia dlui C. Diaconovich». 


Cetind acest anunţ funebral, am bătut în 
pălmi de bucurie... ne simțim mai uşurați, 
parcă ne-a căzut o piatră de pe inimă... Şi 
creştini cu frica lui Dzeu, cum suntem cu toții 
cei grupaţi în jurul acestei reviste, ne grăbim 
a da mortului întins pe catafalc ultimul adio: 

«Dumnezeu să-l ierte !> 

L-am învrednici bucuros şi cu un panegiric, dar 
pe de o parte deocamdată suntem pe vremea 
priveghiului, iar pe de alta ne 'nădușă glasul 
cinstita maximă din străbuni: «De mortuis nihil, 
nisi bene» ... şi apoi, păcatele noastre, dar... 

Să lăsăm în ştirea Dlui pe cei morţi şi să 
ne întoarcem glasul cătră cei vii, în a căror 
mină e astă-zi soartea instituțiunii văduvită prin 
dimisia secretariului eï, care, cum se ştie, e 
sufletul, capul şi conducătorul de fapt al «Aso- 
ciațiunii». 

Azi-mîne se va alege un nou secretar. Pe 
noi această alegere ne interesează de aproape, 
fiind-că de ea atirnă activitatea din viitor a frun- 
taşei noastre reuniuni culturale, menită a răspîndi 
lumină prin toate ungheţurile Ungariei călcate 
de picior de Romiîn şi fiindcă de această alegere 
e legată o importantă problemă culturală a nea- 
mului nostru a cărei ducere la îndeplinire va 
cădea pe umerii noştri. 

Noi, tinăra generaţie, prin urmare, suntem 
pe deplin îndreptățiți a spune aici, în organul 
de publicitate al nostru, postulatele respectuoase 
ce le impunem cu reverință și loialitate comi- 
tetului conducător al «Asociaţiunii». 

Ca şi în alte manifestaţiuni ale vieţii noastre 
publice şi la Asociaţie vrem să se muncească. 
Conservatismul, trindăvia pasivă, cu toate co- 
rolarele lor leneşe, ar fi vremea să se pună 
sub glie. 

E un minunat prilej ca Asociaţia să rupă cu 
sistemul ei de pricopseală de pînă acum şi să 
se întoarcă la puritanismul cinstit şi avintat al 
cetitorilor eï : propășirea culturală a poporului no- 
stru. Acestui ideal să subordoneze micile lor 
interese, membrii dela Asociaţie, de acest ideal 
sfînt să fie călăuzită mintea şi inima lor în 
ori-ce faptă săvirşită în înteresul distinsei noa- 
stre instițiuni. 


Dacă vor să facă aceasta, atunci trebue ales 
un Secretar cu studii serioase şi pregătire te- 
meinică, un om care a avut talent și ozasie ca 


- să adune, ca secretar fiind să poată cheltui — 


deci nu de aceia cari umplu zilnic, bine-rău, 
coloane de ziare, sleindu-şi probiematicele forţe 
Şi grăunțele modestuiui lor hambar, — nu, asta 
nu! — apoi ne trebue un secretar finăr, căci 
tînăr fiind e plin de ideale, de rivnă şi ener- 
gie, calităţi cari sunt indispensabile pentru unul 
ce e chemat să înaugureze o epocă nouă de 
reforme şi muncă. 

Unui om tînăr, decepţiunile micilor mizerii 
zilnice nu i-au zdrobit convingerea: că se poate 
face ceva; el va întra în luptă convins că va 
isbuti, ceea-ce înseamnă mult. 

Asociaţia să binevoiască a nu uita că la 
Transilvania, organul eï, prin care se poate 
face enorm de mult, are nevoe de-un redactor 
cu concsiuni mari şi capabil să discearnă bu- 
nul de rău, ce i-setrimite; un redactor care să 
fie familiarisat cu tainele limbei romineşti, să 
fie chiar o autoritate în ale limbei, — asta pen- 
tru-ca să poată inaugura o reformă și în ma- 
nifestațiunile literare ale Rominilor de sub co- 
roana Sf. Stefan. 

Incă ceva: Noi, plănuim multe, hotărim 
foarte multe, dar de fapt facem foarte puţin, 
fiindcă nu suntem băgători de seamă. Am avut 
o mulţime de tineri capabil, cari dacă erau 
cîştigaţi pentru neam, dacă li-se deschidea te- 
ren de activitate aici la noi, nu erau siliţi să 
ia toiagul pripegiei, ca să-și caute prin țări 
străine pînea de toate zilele și ogorde muncă, 
ci rămineau mai cu drag acasă, asudau pentru 
propăşirea noastră şi ne scăpau de şportul pla- 
nurilor şi hotăririlor. Spunem aceste fiindcă şi 
astă-zi avem tineri foarte capabili, foarte bine 
pregătiţi, inexcepţionabili din toate punctele de 
vedere, cari nu-şi pot găsi adăpost printre noi, 
cari fiindcă sunt fineri nu pot fi secretari la 
asociaţie, de pildă, şi prin urmare sunt siliți a 
ne 'ntoarce spatele şi-a lăsa instituțiunile noa- 
stre culturale pe mîna unor... Doamne iar- 
tă-ne! 

Aceste sunt dorințele noastre, a tinerel ge- 
neraţii, şi acum: Videant Consules ! 

NAM ASCULTAT DE TATA. 


— Povestire din popor. — 


Era odată un om bogat şi vezut de toți cei 
ce-l cunoşteau. Casa lui era ca a patriarchilor 
din biblie, deschisă pentru săraci şi pentru lip- 
siți, şi pentru nevoiaşi, şi pentru streini; sfatul 
lui era primit de cei priciniţi, vorba lui era cu 
temeiu şi înaintea proştilor şi înaintea domni- 
lor. Din asta pricină pe el l-au fost ales, cu 
mulţi ani înainte, de primar la sat şi de epitrop 
la sfinta biserică. Drept și mai drept că lui 
i-se şi cuvinea se poarte aceste slujbe alese, 
că judeca pe săteni în dreptatea sufletului, nu 
după părăgrafiii cei încîrligaţi ai legilor celor 
cioplite de mîni omeneşti, de mini pecătoase; 
iar pe seama sfintei biserici făcea dănii peste 
dănii, da paștile în tot anul, cumpera haine 
scumpe bisericeşti pentru preot şi la toate ser- 
bătorile cele mari umplea sfeşnicele de făclii 
scumpe. 

Aşa o duse un şir lung de ani în bine, în 
cinste şi în omenie. 

Odată merge la tirg unde nu fusese nici odată 
în vieața lui, adecă în oraşul ce era dela ei din 
sat peste deal, de ducea drumul pîn la ei printr'o 
pădure mare. Și după-ce merge-m tirg, tîrgu- 
ește el una-alta, ca omul, apoi se pune lao 
masă în ospătărie cu preoți din satele vecine 
şi cu alți oameni aleşi şi se ospetează bine, 
ca cel ce are cu ce. lar colo pe la ojină se 
gată de cale, se ajungă acasă de vreme. Îşi 
desleagă dela iesle calul, un cal ca cei dom- 
nești, pune pe el cele tiîrguite și dă se plece; 
dar atunci vede pe un om întrind cu un cap 
frumos de miel în mînă, și-şi aduse aminte că 
ce bucuros mîncă el zama de cap de miel. Şi 
opri pe om locului: 

— Mă, mai sunt la măcelărie capuri de 
miel ? 

— Sunt destule, — îi respunde cela, — numai 
bani să fie. 

Aşa fiind lucrul, se pune omul nostru călare 
şi cîrneşte calul oblu la măcelărie, de unde cum- 
pără 3 capuri de miel şi le pune-n desagi, apoi 
dă călcii calului şi «hi la drum!» Merge tot 
în galop pînă dă în pădure şi gîndiai că-i fă- 
cătură, că nu întilni pe nimenia. Cînd era în 
mijlocul pădurei aude sunete de frunze prin 


ufişuri şi se pleacă să vadă ce-i? Adecă nu- 
i WWW. 


mai se vede ocolit de vre-o șese oameni în- 
armați cu puşti şi cu topoare; el singur şi el 
şese! Dă să fugă printre ei, dar unul îi şi 
prinde calul de friu și-l ţine locului. El de 
frică sare-n tufe şi se pierde prin tufiş, iar 
hoţii, că oameni de omenie nu le poți zice, se 
pun a scotoci prin desagi, și iau ce le trebue, 
iar desagil-i lasă pe cal, leagă calul de o tufă 
şi se pierd şi ei prin pădure. După vr'un ceas 
de vreme, după ce nu mai auzi nici un sunet, 
eşi omul nostru din desîş și se minună mult 
că-şi află calul şi desagii pe el. «Tot nu sunt 
hoți primejdioşi — se gindi el — că uite-mi 
lăsară calul; apoi, că-mi luară ce aflară în 
desagi, dracu ducă-i! N'oiu mai sărăci eu; dar 
altul şi mai mult, eu p'aici nu calc, că bine-a 
zis tata, fie ertat, să mă păzesc de orașul acesta. 
Aşa se gîndi, urcind pe cal şi dindu-i pinteni. 
Dar nu merse doară ca o sută-două de paşi 
şi se întilni cu o patrulă de jindari. Il cuno- 
scură de departe şi-i deteră bineţe: 

— Bună vremea, jupîne primar! 

— Să trăiţi cu bine,... dar pagubă că nu 
ați nimerit mai "nainte cu vrun ceas că prin- 
deaţi neşte pasări... Şi le spuse toată întîm- 
plarea ce o avu cu hoţii. lar pînă el spunea, 
jindarii tot la desagil lui se uitau, că tot erau 
sîngeroşi. Şi după-ce isprăvi cu spusul, îl în- 
treba unul, care era mai mare peste jindari. 
Ce ţi-au furat oare din desagi? 

iar el răspunse: Nimica toată, că numai 
nimicuri cumpărasem pe seama casei, apoi 
nişte capuri de miel ce mai luasem, văd că şi 
ele ar fi aci, că le simţesc. 

— lan’ să le vedem! 

— Bucuros, şi se cobori jos de pe cal și 
desfăcu desagii, adecă acolo, în loc de capuri 
de miel — un cap de om! Acum ştiu omul 
nostru numai decît manevra hoţilor şi înlemni, 
iar jindarii il luară între puşti și-l duseră, 
mâîndru frumos, la casarma lor, iar de acolo în 
oraş la judecată. Şi-l judecară ca pe un hoţ 
ucigaş, cu toate că el nu era vinovat nici cît 
negru sub unghie! da-i trecută, în desagii lui 
aflară cap de om tăiat proaspăt, și în pădure 
aflară trupul omului fără cap, trupul unui ne- 
guțător bogat, fără cap, fără ceas şi tără inele 

de aur, cum purta ei şi fără banii cei mulți 
ce-i purta tot cu el. Și alt hoț nu aflară, nu- 
mai cum aflară pe jupînul primar cu capul lui 
în desagi. Din judecată eşi ca să-l spinzure 
peste 2 săptămîni, de cumva în aceea vreme 
nu s'a afla că-i nevinovat, ori de cumva îm- 
păratul nu ar hotări să-i dea o pedeapsă mai 
uşoară. 

In acele două săptămîni tot mai trăgea omul 
nostru nădejde, că dar de cumva s'ar afla ade- 
văraţii făptuitori şi lui i-se va da drumul din 
închisoare ca unui nevinovat, or de nu — dar 
de. cumva împăratul s'a milostivi și-i va schimba 
judecata, uşurîndu-i pedeapsa. Lumea, care-l 
cunoştea ca om fruntaș şi om de omenie, încă 
nădăjduia, ca şi el, şi-i era' milă de el şi de 
pățănia lui. Toţi ziceau: Vezi cum cade paco- 
stea pe om? Vezi cum cade-"n prepus omul 
fără pic de vină şi cum trebue să rabde, dac'a 
păşit în ceas rău de acasă? Doamne feri-ne 
de ceasul slab și de năpaste! 

Și trecu zi după zi, şi jindarii nu putură 
pune mîna pe adevărații hoţi şi dela împăra- 
tul veni întărită judecata: precum că pe el să-l 
spînzure. Şi veni ceasul cel de osîndă. Furcile 
erau ridicate, lume multă era adunată şi plin- 
gea de mila celui-ce o să-şi iee osînda. In 
urmă îl scoasesă pe cel judecat din închisoare, 
îl duseră la furci şi pînă nu-i pune gîdele 
Ştreangul în grumazi, îi zise judecătorul cel 
mare, că de are de spus ceva la mulţime, 
acum îi dă răgaz pe un jumătate de ceas. 
Vezi, era milă şi judecătorului de bietul om, 
i-ar fi prelungit bucuros timpul, doară, doară 
va sosi de unde-va mîntuirea lui. 

Atunci osînditul îşi ridică capul peste mul- 
țime și vorbi așa: 

Dragii mei, pot să spun cu inîma liniştită că 
eu nu sunt vinovat de moartea omului, al că- 
rui cap l-au aflat în desagii mei, pot să jor pe 
Dzeu cel adevărat că nici n'am cunoscut pe 
omul acela numai din nume. Şi iată m'a ajuns 
pedeapsa cea grea, fără să fiu vinovat de fapta 
ce mi-s'a pus în spate. Dar Dzeu e drept şi 
judecata judecătorilor încă e dreaptă față de 
mine; sunt vrednic de pedeapsa aceasta, nu că 
doară eu aş fi omoritorul omului aceluia, pe 
care nici nu l-am cunoscut, fără de oare-ce nu 
am ascultat de tata. 

Ochii mulţimei erau pironiţi asupra lui, era 
tăcerea de se auzia şi sbirnăitul muscuţelor, 

iar judecătorul îi zise: Ai vreme spune-ne, cum 
nu ai ascultat pe tată-to? 

lar el începu: 

D'apoi așa, că tata a fost om de omenie şi 
plugar harnic. Noi am fost trei frați şi cînd s'a 
bolnăvit odată tata greu, de a şi murit, ne-a 
chemat la patul lui și ne-a întrebat, care din 
ce agonisită gîndim să trăim ? 

Fratele meu cel mai mare a răspuns că el 
vrea să fie plugar, cum fu şi tata; iar bătri- 
nul i-a răspuns: bine, dragul tatii, plugar să 
fi, dar trebue să ştii că greu vei trăi în lume, 
că mult vei zoli iarna-vara, ziua-noaptea, fără 
drept şi mai drept, că după zoală şi alergare 
multă, de-i fi şi cruțător, vei avea cele de 
lipsă, de pe o zi pe alta, şi nu-l rîvni la bu- 
nul nimărui; dar tu cum gîndeşti să trăeşti? 
într Să pe fratele meu cel mijlociu. 

Eu, tată, aș învăța bucuros carte, să trăesc 
după învăţătură. 

Bine, dragul meu, răspunse tata, numai cit 
trebue să ştii, că de-i învăţa carte şi-i trăi după 
învățătură, vei trăi cu greu, foarte cu greu; că 
cel-ce trăesc după carte, au mai multe lipse 
decît plugarii, au mai multe pofte de împlinit 
şi au cheltueli mari, cît numai Dzeu îi ştie, 
iar împăratul nu mai dă plăți aşa grase, cit 
să poată trăi fără griji slujbaşii împărăției. 
Fără, dacă tu ţi-ai pus carul în pietrii că după 
învăţătură să trăeşti, lucru rău nu e, că cei cu 
purtare bună sunt maï văzuţi şi mai aleşi de 
cît prostimea. Apoi ca să poţi urma învăţăturile, 
tu lași partea ta de moşie la fratet-o cel mai 
mare şi el a purta pe la şcoale cheltuelile cu 
tine; dar tu — zise tata cătră mine — tu cum 
ai de gind să trăeşti în lume? 

Ear eu i-am răspuns: 

Eu. — tată — voiu să mă fac hoţ să 


trăesc din furat. 
— Hm! zise atunci tata, slab plug ţi-ai ales! 


Apoi stătu o leacă pe gînduri şi după aceea-mi 
mai zise: 

Fiule! Dacă ești născut în planeta aceea, 
înzădar ţi-oiu cetera eu pînă mîne să te des- 
mint, că tu ştiu cu nu mi-i asculta. Drept aceea, 
nici te desmiînt, nici te sfătuesc, pe ce cale să 
apuci. Mie, drept și mai drept, că mi-ar mai 
plăcea, dacă tu ţi-ai alege un meșteşug mai 
cinstit, fără, dacă așa ţi-e scrisă și "mpărţită 
— mam ce-ţi face. Tu te mai socotește, că 
eşti tinăr, iar dacă după toate socotelile tale 

ţi-a eşi că hoţ să te faci — hoţ vei fi, şi vei 
trăi mai pe ușor decît frații tăi şi mai cu bel- 
Şug, dar şi mai cu frică. Ca lupul și ca fia- 
răle pădurei te vei teme de ori-ce sunet de 
frunze, dar vei trăi pe uşor şi vei muri cînd 
ţi-a fi lumea mai dragă. De un lucru însă te 
fereşte, vezi tu oraşul ăsta ce-i numai dincolo 

nici coada satului nu e; trăeşte cu multă zoală 
şi cruţare, dar are cele de lipsă în toată una 
vremea. Moşia tatii toată-i în mîna lui, că mie 
mi-a dat bani şi vite pentru partea mea, iar 
pe frate-mi-o cel mijlociu — pentru partea 
lui — l-a purtat la şcoale pînă la făcut popă 
gata, sfinţit, e în satul vecin de vre-o 15 ani, 


Episcopul Radu între părinţii săi. 


de deal dela noi — tu acolo să nu merginici 
odată, că acolo ţi-a fi punerea capului. 

Aşa mi-a spus tata apoi a închis ochii pe veci. 
` Şi nol, cei trei eopii rămaşi de el, am făcut 
chiar după-cum i-am fost spus lui; frate-meu 
cel mai mare să făcu plugar harnic, şi aşa-i 
pină 'n ziua de azi; 


de cînd a eşit din şcoli. Acesta trăeşte cu griji 
multe, că are prunci mulți, iar din sat are 
puține venituri că-i satul mic, dar totuşi o duce 
şi el cu cinste și cu omenie, de pe o zi pe 
alta. Eu... eu încă m'am ţinut de vorbă, m'am 
făcut hoţ. Cum fui de vre-o 14—15 ani sco- 


nu-l fruntea satului, dar selu, delas frate-mi-o partea din moşie, îmi nu- 

mără două sute bune şi-mi dete şi o călărie 
în preţ de 80 fl. Eu băgaiu banii în pungă, 
mă suii călare pe mărțină şi dute copile! Vre-o 
4 săptămîni nu mă mai abătui pe la noi prin sat. 
lar la patru săptămîni venii cu vre-o şese cai 
murgi, unul mai luciu la păr decit altul. Oa- 
menilor le spuneam că-s din tirg dela Mara- 
murăş, cind colo ei erau din munții Moldovei, 
furați dela mocani. Nu-i ţinu-i două-trei zile 
Și vîndu-i de acasă la un Armean, negeţător 
de cal, cu 6 sute bune. Toţi oamenii dela noi 
din sat mă lăudau, că ce minte bună mi-a 
dat Dzeu, că eu în cite-va săptămîni făcui din 
două sute, şese! Că ei așa știau că cei şese 
cai i-am cumpărat pe cele 200 fl. ce mi-le dă- 
duse frate-mi-o. Numai frate-mi-o clătina din 
cap şi-mi zicea, cînd eram numai între patru 
ochi: Mă, lasă calea asta, pe care ai apucat, 
că asta te duce oblu la furci! Dar eu nu l-am 
ascultat. — Tot mergeam şi vineam, lumea 
credea că eu umblu pe la tirguri depărtate şi 
fac negustorie cu vite şi cu cai, dar eu furam, 
eram un hoţ, cum puţinei s'au mai pomenit. 
Furam de pe cei munţi cai şi boi şi-i duceam 
pe la tirguri depărtate de-i vindeam pe bani; 
furam şi bani gata, de unde puteam şi tot cum- 
păram moșii pe ei, iar oamenii dela noi mă 
numiau om harnic, om care ştie învirti banul, 
om de trăit în lume, Aşa trăii pînă eram aproape 
de treizeci de ani, aţunci mă însuraiu şi lăsaiu 
cărărările cele rele, că atunci bani aveam de- 
stui, puși bine, de numai eu ştiam de ei şi 
aveam și moșie; nu aveam dară lipsă să mai 

fur dela nime nimic, Ba m'am şi pocăit, m'am 
spovedit şi m'am cuminecat, m'am legat că tot 
eu volu da paşiile cîte zile voi avea, ba am 
făcut pe la biserică dănii în bani, am mai 
cumpărat haine şi vase bisericești şi cărţi pen- 
tru stranele cîntăreților, ajutam pe cei săraci 
şi numele meu în scurtă vreme era nume de 
laudă în tot ţinutul. Oamenii mă aleseră pri- 
mar sătesc şi epitrop bisericesc. Trebile mer- 
geau minunat de bine şi în oraşul, ce-i peste 
deal dela noi, nu călcasem încă, mă ţinusem 
de povaţa tatii. Dar odată, la mulți ani după-ce 
mă făcusem om de omenie, m'au pus păcatele 
de am mers în acel oraş. Şi nu mi-s'a întimplat 
nimic, şi gîndeam in gîndul meu: N'a ştiut 
bietul tata ce spune pe patul morţii, buiguia, 
sărmanul, că uite, am fost în orașul cel cu 
opreliştea şi nu mi-s'a întîmplat nimic. Toc- 
mai cind mă gindeam așa, mă întinii cu hoţii 
în pădure,... mai departe ştiţi ce o fost. 
Acum îs gata de moarte, dar şi acum zic că 
fapta, pentru care mă spinzuraţi, mam săvir- 
Şit-o, ei mi-au pus în desagă capul de om în 
locul capurilor de miel; dar pentru faptele, 
cite le făcui pînă mă ţinea lumea câ-s negu- 
stor de vite, pentru hoţiile de atunci, dar mai 
virtos că ce am călcat porunca tatii, sunt vred- 
nic de ștreang». 


Şi în ştreang a murit — și cea din urmă vorbă 
a lui a fost: «Aşa-mi trebe, că n'am ascultat 
de tata !» 


Reteag, 1 lunie 1903. 
loan Popu Reteganul. 


(CD 
Nep otridre. 


n înilmil-o ieri în cale 
SRI la râseruci Vag-un alun, 


Era pe-aci să no cunosc 
De fata judelvă F sua. 
COrăguta mea dela podraol 
Cin nopiile cu şezăto, — 
Sia cobori ochi 'n pământ 
CDasormoriți g Visălori.... 


-am prins mâinula so alint 
CN edorerită se uila, 
COrăgula mea dela podmul 
“la zis sfioasă. CO) petic 
Cha cînd am prinso de mijloc 
Si-am sârulal-o lung pe gură, 
AAN sa ascuns le sîn şi-a plus: 


Ce ce te-ai dus la näitu“... 
Con AP căra 

CONFETTI. 


H. 

Când mi-am spus mai dăună-zi nefericirile 
mele «literare», fetele noastre de Romin, în- 
tristatu-s'au foarte şi au pornit o mişcare de 
miîntuire. O inimoasă romincuţă mi-a trimis 
nişte condolenţe atita de călduroase, încît m'am 
hotărît să retrag «<adio»-ul zis din parte-ini, 
literaturii. Mi-a promis dinsa, că va pomi o 
colectă între prietenele ei şi că fie-care va con- 
tribui ca să-mi scontez cambiile dela «nobilul 
institut>. Bucuria mea mavea hotare și mi-ași 
fı sărit, poate, din piele, ba mam hotărit chiar 
să pețesc pe nobila romincuţă, dacă nu mă 
întilneam pe tren cu un redactor de-al nosiru, 
care prin tînguirea lui ma amărit din nou. 

Și cum, ori-ce om puţin mai luminat va în- 
țelege, amarul literar de care m'am amărit, 
nu-i dulce de fel. 

Amărala asta, pe lingă acea că mă amăreşte 
pe mine, e tot odată ruşinea noastră a tuturora, 
rușinea neamului. 

Mi-a povestit acel redactor, năcazurile lui 
«literare». 

Ci-că, împreună cu mai mulți tovarăşi de 
luptă şi suferință «literară», convinși fiind de 
necesitatea unei reviste literare mai dai-doamre, 
au înfiinţat-o. Şi au jertfit mult, pînă și-au 
atins scopul. Şi le-a fost grea jertfa, fiind dinşii 
sărăcuți. Asta veţi crede-o, știind toți, că Ro- 
mînii bogaţi nu jcrtfesc pentru scopuri mai 
nobile, nici muncă, nici bani. Şi domnii aceştia, 
şi făcuseră socoteala, cam în felul următor: 

— Suntem 12 milioane Români. Dintre aceștia 
inteligența va îi cam 100.000. 

Și fiind-că o revistă ca asta nau mai avut 
Rominii, e ieftină şi bună, vor abona-o 15—20 
de mii. Cu atiți abonenţi vor concentra puterile 
mai bune, vor da o revistă frumoasă, bogată, 
bună instructivă, distractivă şi decorativă. Şi 
vor înființa un centru, un for de literatură ca 
în Apus, cu o revistă ca cele apusene. 

Au adunat ban cu ban, au cîştigat adrese 
și au trimis numerii de probă. 

Și s'a făcut svon. Toate ziarele gratulau, 
toată Rominimea tresărea de fală, că iată! în 
fine avem şi noi o revistă splendidă și ieftină. 

După cel dintiiu număr, au trimis banii, 15 
inşi, 9 coconiţe, fete de popă şi 6 studenţi din 


gimnaziu. Trei advocaţi, un medic și nici un 
profesor, au scris că primesc revista, dar banii 
îi vor trimite mai tirziu. 

Desperare ! Tablou! 

S'a trimis al doilea număr, tot de «probă». 

16 fete de popă, 11 studenți, 1 advocat, nici 
un medic şi nici un profesor, | inginer romîn 
din Serajevo şi un învățător din Dobrogea. 

S'a făcut rugarea, că aceia cărora nu le trebue 
revista, să o trimită înapoi. 

Au sosit returnate, 16 esemplare. Unul dela 
un advocat bogat din Braşov, trei dela membrii 
fruntaşi din comitetul «Asociațiunii pentru lite- 
ratura şi cultura poporului român», membrii, 
cari au grase honorare-literare, apoi un episcop 
şi un canonic şi 10 coconiţe dela oraşe, aristo- 
crate, vezi Doamne! 

S'a trimis al treilea număr. 

Laudele curgeau, păreri competente apreţiau 
revista, totuşi, din 12 milioane de Romini, abea 
250 au abonat revista, iar din aceştia, 200 au 
primit-o pe credit. 

Caracteristic şi interesant e casul, că vre-o 
cincisprezece abonenți au refusat revista abea 
după o jumătate de an, fără să plătească nici 
un ban. 

După un an au refusat-o nici mai mult nici 
mai puțin — 24 de abonenţi — restanţieri. 

— Noi însă — îmi spunea întristatul redac- 
tor, — am susținut revista pe mai departe, cu 
sforțări şi jertfe, întiiu fiindcă ne era ruşine, 
apoi ca să nu păgubim cei 50 abonenţi cari 
și-au achitat abonamentul. 

O! scumpă nație, cit de interesantă ești tu! 

Tu nu vei peri în veci, că nu te laşi ade- 
menită cu una cu două. 

Fiii tăi, Harpagoni sfătoşi şi cu fosfor puţin 
în creeri, stîlpii naţiei astă-zi sunt fenomenali. 

Că e foarte de înțeles și practic, cînd un 
restanțier (advocat romîn, bogat, crescut din 
stipendii) abea după un an își aduce aminte 
să refuse revista și plata... 

Poate singur eu sunt care nu pot să mă 
împac cu starea asta a lucrurilor. Eu înțeleg, 
cînd un sgircit îşi foloseşte nigelul de pe gru- 
mazi de nastur la cămaşă... 

Inţeleg, cînd altul își adună mătreața din 
cap şi o vinde în loc de tărițe... 

Dar iată (aşa sunt eu!) acest lucru cu nu-l 
pot înțelege, iertă-mi-se acest pacat. 

Aceluia care mă va face să-l înțeleg, îi ofer 
jumătate din suma ce o va colecta drăguța de 
romîncuță pe seama mea. lată de ce m'am în- 
tristat atît de mult. Şi n'aşi fi scris aceste şire 

de-nu primeam mîngăetoarea condolenţă dela 
inimoasa romîncuţă şi dacă nu purtam nădejdea 
colectei ce va porni-o. 
Am scris şi acum n'am altă ţintă, decît să 
merg să o pețesc... 
Sirius. 


SL 


DIN O MIE şi UNA DE NOPȚI. 


— Inedite. — 


— Spune, Halima, spune... 

Și sultanul își netezi încă odată barba lui 
cea lungă, slobozind un nor gros de fum... 

— Spune de ghiauri. 

— Stăpine, Alah cel puternic nu se miînie, 
cînd povestim de ghiauri ?... 

— Alah e prea puternic, ca să se supere 
pentru neşte poveşti de ghiauri, spune numai, 
spune... 

— Trăiau odată doi ghiauri tineri şi se iu- 
biau mult. La ghiauri fie-care bărbat iubeşte 
numai pe femeia lui, şi femeile lor... 

— Minciuni, ăstea sînt minciuni de-ale ghiau- 
rilor. Ea îşi muşcă buzele. In mintea ei de 
sclavă străfulgerase pe o clipă ademenitorul 
gînd al iubirii ghiaurilor, cari iubesc numai 
odată în vieață, şi numal o femee... 

— Bătrina Fatme, care a murit, mi-a spus, 
eu nu ştiu. 

„+. Şi spunea Fatme de doi ghiauri tineri, 
cari s'au iubit mult. Dar vezi-că în cartea cea 
sfintă a ghiaurilor este scris, că în raiul lor 
este un loc gol pentru aceia, cari au fost feri- 
ciți în căsătorie — și locul acela nu se umple 
nici odată. 

Sultanul zimbi: «un lucru cuminte aud şi 
dela ghiauri.» 

— Eu nu pot să fie fericiţi, stăpine, îngînă 
sclava linguşitor, pentru că nu înțeleg coranul. 
Femeia este numai o jucărie în mina bărbatu- 
lui, ea nu-i poate fi tovarăș... 

... Şi cei doi ghiauri tineri tocmai se reîn- 
torceau dela nuntă. Caii lor săltau nebunatec, 
s'auziau descărcări de salve, şi dulcele sunet 


de cobză. lar cei doi miri zimbiau fericiți, ca 
în cerul lui Alah. Tîrziu noaptea, înainte de a 
pleca mirii (el aveau să plece de ceea parte a 
malului, că erau pescari) mireasa a îngenunchiat 
înaintea icoanei Profetului ghiaur şi s'a rugat: 

— Dă, Doamne, ca noi să întrăm în rai, în 
locul acela. Ea se ruga adecă să ajungă în locul 
cel gol, unde dintre cel fericiţi în căsătorie ni- 
meni nu întrase. Și icoana Profetului a clătinat 
capul încununat cu spini — căci prorocii ghiau- 
rilor să încunună cu spini — şi i-a zis: 

— Nu ştii ce ceri, copilă. 

Ea însă a plins și s'a rugat pînă cînd Profe- 
tul a zimbit, spunîndu-i că-i va împlini rugarea. 

Și au eşit toți nuntaşii și au petrecut pe 
miri pînă la țărmurele mării. Aici s'au pus 
amîndoi întro luntre... Şi în ceealaltă zi au 
găsit nuntaşii — luntrea goală. Miril s'au înecat 
în valuri. 

Sultanul se uita nedumerit. 

Sclava adause: 

— Şi spun oamenii, că în noaptea aceea 
icoana Profetului ghiaur ar fi spus în auzul! 
unui cucernic nuntaş: «Azi vor întra în rai cei 
dintii oameni, cari au fost fericiţi în căsătorie.» 

* k k 


In somn, bătrînul sultan zimbea. O uşoară 
musică de harpă s'auzia la căpătîiul lui. 

Figura lui avea un aspect așa de duios. Ha- 
lima, şopotea la urechea sclavelor: 

— Vedeţi-l ce dulce zimbeşte? Visează de 
bună seamă de cei doi ghiauri tineri şi fericiţi, 
cari dorm îmbrățişaţi de veci, în fundul mării. 

Simin. 

UN CURENT NEÎNTEMEIAT 
ÎN LITERATURA ROMÎNEASCĂ.' 


In timpul ultim a erupt în literatura 
romînă un curent unilateral şi şovinist. 

Representantul acestui curent e poetul 
st. Iosif, cunoscut prin poesiile sale „Pa- 
friarhale“ şi „A fost odată“ 

Curentul acesta vrea să recunoască 
numai o literatură neaoșă, o literatură 
natală, care trebue să-şi scoată sugetele 
sale ori din trecutul nostru romantic, ori 
direct din viaţa țărănimei.... 

Șovinismul acesta literar nu poate fi 
trecut cu vederea, şi cere o critică se- 
veră, o recensiune basată pe fapte, din 
literatura celorlalte popoare. 

Pînă-cînd națiunea romînă mai are un 


viitor, nu vom întoarce spatele acestui: 


viitor pentru a privi în trecutul patriar- 
hal, şi pînă cînd structura noastră so- 
cială, nu e alcătuită numai din țărănime, 
ci şi din burghezime modernă, în care 
au străbătut ideile progresului şa cul- 
turii apusene, o burghezime care are ase- 
menea conflictele și luptele ei, e cu to- 
tul greşit a căuta motive iiterare numai 
în jurul vetrei ţărăneşti unde chirăesc 
greerii, unde deapăna bunica firul din 
caerul mut, unde îşi joacă bietul bunic 
nepoții pe genunchi.... 

Patriotismul e un lucru frumos, dar 
atunci cînd e la locul lui. Un patriotism 
calp însă, e în detrimentul progresului 
național, şi poate să devie tot atit de 
periculos ca o lipsă totală de iubire pa- 
triotică. 

Literatura noastră tinără e o literatură 

* Publicăm acest articol, deși nu ne putem identifica 
cu părerile autorului; vrem, însă, să dăm prilej ia o 
discuție care numai de folos poate fi pentru On. ceti- 


tori şi-apoi din ciocnirea amnarului de cremene se naşte 
scinteia — adevărul. Redacţia. 


săracă. A isola literatura aceasta de ori 
ce literatură străină prin un şovinism li- 
terar, ar însemna a ridica în jurul ei un 
zid chinez. Din fericire însă, o mînă de 
năsip nu e încă un zăgaz!... 

In timpul present unde tind toate cul- 
turile a se nivela unde să înschimbă 
prin vapor şi electricitate zi de zi mi- 
lioane de idei între naţiuni, ar trebui să 
ridă toată Europa de timpirea noastră 
mistică, ca de niște Chinezi noi, dacă 
nu am profita de ocasiunea binecuvîn- 
tată, pentru a îmbogăţi şi țara noastră 
cu spirit proaspăt, cu civilisație înflori- 
toare, întru-ciît nu știrbeşte şi bastardează 
individualitatea vieţii noastre intelec- 
tuale.... 


Ce zice francezul reputat Emile Faguet? 
„Noi Francezii trebue să recunoaștem 
că toate novaţiunile în literatura noastră 
derivă dela influenţa literaturilor străine. 
Din secolul 15 încoace nu am produs 
nimic original, fără o epocă premergă- 
toare de imitație şi oltoire. Am mers în 
şcoala Grecilor şi a Romanilor pe care 
nu i-am cunoscut aproape de fel, şi 
după 50 de ani ne-am mindrit cu Mon- 
taigne, Ronsard, du Bellay, d'Aubign€.... 
Am mers în școala italiană şi în timp 
scurt am avut pe Malherbe, Despartes, 
d'Urfé, Racan.... Din şcoala spaniolă: 
am primit pe marele Corneille.... Şi 
iară am mers în școala Grecilor şi a 
Romanilor îmbucurindu-ne de un Ra- 
cine, Boileau, Lafontaine, La Bruyère... 
Din Anglitera avem pe Montesquieu, 
Voltaire, Diderot, Rousseau. ... Dela Ger- 
mani am dobîndit romanticii“.... 

Toate popoarele au importat idei şi 

sentimente exotice în literatura şi arta 
lor, fără să încapă vorba de plagiare 
ori furt spiritual. Tot poporul e mult ori 
mai puţin imitator. Unul învață dela 
altul. Tot insul, de-ar fi cît de clonţos şi 
de individual, are premergătorii lui. Pro- 
cesul evolutiv se percepe prin epigoi şi 
prin selectare, viața trece dela unul la 
altul, ca un glob de lut, din mînă în 
mînă, pînă se opreşte în palmele unuia, 
care-l frămîntă din nou, făcînd din el o 
operă proaspătă. 

Eminescu, poetul nostru cel mai mare, 
a învățăt dela Musset, Byron, Leopardi, 
Schopenhauer.... Vlăhuţă, prozatorul fa- 
vorii al Bucureştiului, e uns cu pomadă 
franceză, înrîurit de un Dumas, Flaubert, 
Balzac... măestrul Coşbuc arată in- 
fluinţa şcoalei antice și germane, criti- 
cul Gherea s'a inspirat de Taine, Bran- 
des, Gervinus..,. 

Bohemia cu literatura ei apartă, a îm- 
prumutat din toate literaturile europene. 
Neruda nu poate tăgădui, înriurirea ro- 
manticilor francezi, Ceh a înotat în apele 
literaturei slave din secolul trecut, Vrch- 
licky care a tradus pe „Faust“ în limba 
cehă nu s'a putut emancipa nici odată 
de clasicismul german, asemenea Kwa- 
pil, Stolba.... 

Dacă aşi lua popoarele de-arîndul, isto- 
ria literaturei universale, ar da material 
cu „vagonul“ pentru a demonstra clar 
şi eclatant, că o epocă de înflorire a 
unei literaturi, a înviorat alte literaturi 
străine, o reciprocitate curioasă, care 
arată o periodicitate şi mai curioasă. Fe- 
nomenul acesta nu e de altcum nou, 
asemenea-l întîlnim şi pe teren istoric, 
economic, politic. ... 

Din toate cele spuse pînă acum, ve- 
dem limpede ca ziua, că e cu totul gre- 
şit a cere ca literatura noastră să fie o 

literatură țărănească, patriarhală, şovi- 
nistă,... 

Din contră, cine nu visează la gura 
sobei, va trebui să afirme că literatura 
romînă, trebue să fie în timpul nostru 
transitiv, dospitor, — dacă se pretinde 
oglinda vieţii — o literatură militantă, 
satirică, resumtivă, renitentă.... 

Ce-a zis I. Costa după catastrofa răz- 
boiului american? „Spania va putea nu- 
mai atunci să spere la o revelare, dacă 
va sigila groapa lui Cid cu 7 sigile, 
cu alte cuvinte, dacă va rupe cu toate 
tradițiile şi dacă va trăi şi va lucra cu 
presentul. “ 

Numai romanticul exagerat Echegaray 
se mai ține înodat de trecutul naţional. 
H. Rothau scrie: „Echegaray u. Valera 
wollen die Überlieferung u. den Ruhm 
der heimischen Litteratur nicht durch 
ausländische „Moden u. Geschmack“ 
beeinflusst sehen, sondern das rein 
Spanische, das Nationale bewahrt wis- 
sen, u. es ist traurig geuug, die grossen 
Massen des Publikums geben ihnen recht, 
u. betrachten die Ausländische Kunst, 
als etwas Exotisches, Fremdes, das 
ganz interessant u. wertvoll sein mag, 
dass aber die Spanische Seele in ihren 
verborgenen Schwingungen nicht be- 
rührt“. 

Contra acestuï exclusivism şi quie- 
tism a pornit la luptă o ceată curagioasă 
de scriitori moderni. 

Imi permit să citez pe scriitorul de 
piese teatrale l. Benavente, romancierii 
Blasco Ibanez, M. Picon, Emilia P. Ba- 
zan, criticul vehement Unamuno, etc.... 
Aceşti scriitori au strgat întiiadată în 
viața spaniolă apatică: „Trecutul ne pe- 
trifică. Dacă nu ne îngropăm morții, ne 
îngroapă ei pe noi!“ 

Nu în cimiterul trecutului zace viața 

adevărată, ci în ogorul progresului; nu 
viața patriarhală a haiducilor și a hoți- 
lor, interesează pe omul modern, ci 
presentul proaspăt cu istoria lui actuală. 
Pentru omul modern şi progresiv, exi- 
stă numai present. 

Țăranul încă nu profită de năsdră- 
văniilc haiducilor, nici de sentimentalis- 
mul elegic a lumii ce „a fost odată“, 
ţăranului să i-se dee jurnale bune în 
mînă, la școală o educaţie îngrijită, 
aceasta să fie civilisaţia și distracţia lui. 

Timpul în care trăim e mare şi nu 
îngădue nimănuia să fugă din lupta vieţii 
în nirvana trecutului, din simplul motiv 
că-l dor ranele ori nervii discordaţi. E 
o laşitate a deserta din cîmpul vieţii 
aspre în tufişele unui romanticism mol- 
com. Cultura modernă nu cere luptători 
în halat, pantofi și scufie, ea cere spi- 
rite violente, energii bărbătești, luptă 
neobosită, căci lupta e şi educaţie, și 
educația se reduce la frică, pedepse, 
ameninţări şi lovituri (? Red.) Cultura mo- 
dernă cere afară de luptă, adevăr, sanc- 
tuarul acesta, prin care devenim mai ri- 
dicați, mai nobili şi mai norocoşi. Dru- 
mul spre acest adevăr, merge însă prin 
tină, şi e datorinţa literaturei noi, a arăta 
căile acelea unde ajungem la adevăr fără 
să ne întinăm.... 

Fără adevăr nu există noroc, adevă- 
rul luminează, consolează, purifică, şi 
trebue să ştim cu toții, că adevărul e 
minciuna pe care-i toată societatea noa- 
stră clădită. ... 

De accea trebue să fie literatura noa- 
stră o literatură militantă, o  întreprin- 
dere serioasă, sarcastică, severă, care să 
desrădăcineze tot ce e putred şi infec- 
tat în publicul nostru, ca nişte măsele 
rele... 

Avem lipsă de-o literatură care să 


LUCEAFĂRUL 


245 


spele, să frece, să curețe, nu cu apă de 
trandafiri şi cu pene de păun, ci cu 
sublimat, vată, lapis, şi carbol.... In 
Orientul nostru e încă atita rip de ju- 
puit, atitea pachete de haine murdare de 
spălat, încit trebue să începem odată cu 
munca mare a curățirei.... Şi mîinile 
care vor pune munca asta în mişcare, 
nu vor purta briliante şi juvaere pe de- 
jete, nici mănuși de glacé, nu vor orbi 
lumea cu gesturi tentralice, din contră 
degetele lor arătătoare, vor deveni un 
fel de pumnale, care vor junghia toată 
poesia patriarhală, sentimentală, anti- 
quară.... 


Un mare aderent al poetului Șt. Iosif 
e dl Sextil Pușcariu, care a turnat în 
mai multe foiţe de gazetă un sac de vorbe 
radioase peste viața poetului, o reclamă 
ca pentru apă de dinți... DI. S. Puşcariu 
e publicului romînesc cunoscut prin cartea 
sa verde „/uvenilia“ de care nu vreau 
să vorbesc, pentru a nu face o plimbare 
vanitoasă în ţintirimul trecutului, căci a 
vorbi de „/uvenilia“ ar însemna, a ţine 
o cuvintare funebrală“.. .. 


Pe noi ne interesează mai mult articolul 
ultim din „Luceafărul“ unde ne învaţă 
dl S. Puşcariu să deosebim literatura de 
basaconie, talentul de pusderie, cîrnaţii 
de trandafiri, gîndacii de şerpi, etc... 
cu alte vorbe, să ne uităm calului în 
gură înainte de a-l cumpăra, ori să nu 
tirguim mița în sac... De atita sfat nu 
a fost lipsă. Publicul nu e atit de naiv, 
după cum crede dl S. Puşcariu. Dovadă 
faptul, că a ştiut să deosebească ce nu 
e „juvenil“ şi ce e „pueril“ ce sunt ser- 
pentine ieftine de hirtie, ce sunt rachete 
de reclamă, ce sunt meteori filologici, 
şi ce e un luceafăr adevărat, cu lumină 
proprie şi durabilă... 

Ideia cardinală din articolul dlui S. 

Puşcariu e problema limbei romînești. DI 
S. Puşcariu cere ca pe viitor să existe 
numai o singură limbă literară, şi limba 
aceasta să fie limba dela Bucureşti. 

Nimic mai greșit decît asta. In desvol- 
tarea unei limbi nu există comandă filo- 
logică. Limba e forța primară, filologia 
numai fenomenul secundar. Limba nu 
are deaface cu filologia, o limbă se des- 
voaltă de sine, se curăță de sine, ca 
sîngele, ca apa unui rîu... 

Nu avem încă o limbă comună. Limba 
noastră se compune din dialecte. Dia- 
lectele nu sunt însă stirpitura unei limbi. 
Din contră, prin nimic nu se exprimă 
mai vădit particularitatea şi individuali- 
tatea unui popor, decit, printr'un idiom 
ori patois... O limbă literară nu are ca 
basă altceva decît mai multe dialecte. 
Dialectul e protoplasma unei desvoltări 
literare a limbagiului. După ideia dlui 
Pușcariu ar fi dară cu totul greşit, ca cei 
din Muntenia să ţie morțiș la dialectul 
lor și să primească cu refuz limba mol- 
dovenească ori ardelenească în care zace 
o vlagă neprețuită de poesie și prospă- 
tate... 

Toate dialectele au valoarea lor. Dia- 
lectul dă lucrurilor culori mai vii, o expresie 
virginală, prin dialect formezi ziceri ne- 
tocite, chipuri originale, prin dialect în- 
floreşte, întinereșşte şi să coace o limbă 
literară nedesvoltată.. .. 

In toate dialectele dorm sumedenii de 
sentimente, de simboluri şi instincte... 
Cu limba bucureştiană franțuzită balan- 
sează limbagiul ardelenesc atins de viața 
germană şi în balansarea aceasta zace 
un antidot contra înveninării străine. 

DI S. Puşcariu crede, ca dacă avem 
odată o llmbă literară stabilită prin o 
academie, literatura noastră va prospera 
mai vădit. Nimic mai falş decit asta. DI. S. 

Puşcariu înschimbă causa cu efectul. Nu 
limba formează pe scriitori, ci scriitorii 
limba. Limba e aceea ce au scris scriitorii 
mari. Limba romînă e aceea ce au scris 
Creangă, Eminescu, Ispirescu, Coşbuc, 
Odobescu... Un exemplu. Slavici şi 
Coşbuc au scris o limbă rominească fru- 
moasă, și aceasta pe cînd erau încă în 
Ardeal, fără să fi ţinut cont de limba 
Dimboviţeană. Viceversa, întilneşti la Bu- 
cureşti cete întregi de literați cari vorbesc 
o limbă romînească cochetă şi duhlie, 
fără să poată produce ceva însemnat în 
literatură. Totul depinde dară dela talent 
şi nu dela limbă. Seceta de talente e 
calamitatea la noi. Să nu aruncăm vina 
în partea limbei, ci pe scriitorii noştri 
slabi, pe literații noştri mediocrii, un 
simptom de degenerare care se manifestă 
aproape la toate popoarele de rasă la- 
tină... Ce ne trebue nouă întîiu nu e 
limba, ci literați fertili, ardeleneşti, moldo- 
veneşti, dîmboviţeni, în dialectele acestea 
trei zac celulele şi capilarele pline de 
sevă și putere a limbei viitoare... 

Intîiu floarea apoi rodul, întiiu talen- 
fele, și limba va fi consecința lor... 

Chiar dacă am accepta idea, pentru 
o limbă unitară romînească, trebue să 
spunem dela început, că idea aleasă de 
di S. Pușcariu, e idea cea mai nefericită. 
Trei posibilităţi ar exista pentru a sana 
problema limbei noastre literare. 

1. Topirea celor trei dialecte într'un 
singur limbagiu cu preferarea unui singur 
dialect. Casul acesta îl aflăm în Ger- 
mania. Luther care a pus basa limbei 
germane noi, „neuhochdeutsch“ a tradus 
biblia în limba saxonă cancelistă, care avea 
ca fundament dialectul francon, braun- 
schweigian,  germano-sudic... (Paul: 
»Grundriss d. d. Sprache.“) 


2. lgnorarea dialectelor şi punerea ca 

bază a limbei literare, limba celor mai 
mari scriitori. Casul acesta îl aflăm în 
Italia. Aici a format baza limbei literare 
limba scrisă de Dante și Petrarca... 

3. Drum liber limbei, desvoltarea ei 
firească, fatală... 

Din aceste trei posibilităţi, e felul de 
sub punctul 1) neorganic și strimt... 
Felul de sub punctul 2) pentru literatura 
noastră ce zace încă în faşă, nepotrivit. 

Unicul drum, pe care poate să ajungă 
limba şi literatura noastră la înflorire şi 
ridicare, e drumul libertăţii. Lupta între 
cele trei dielecte va dura pînă cînd 
dialectul cel mai tare, va suge din dia- 
lectele cele mai slabe toată vlaga şi 
tăria, pentru a se avinta la domnire 
proprie. Procesul acesta selectiv, se va 
petrece de sine, fără nici un rețet filo- 
logic, ef monsieur S. Pușcariu pourrait 
seulement jouer le rôle d'une brave ac- 
coucheuse. 

Noțiunea vieţii noastre s'a lărgit. Prin 
ea s'a lărgit şi noțiunea literaturei. Azi 
nu mai avem numai țărănime, ci şi 
burghezime. Viaţă nouă, tipuri noi, lupte 
şi conflicte noi, poesie nouă, tot alimente 

noi, pentru o literatură nouă, pentru o 
literatură realistă, militantă, resumptivă. 
Cu creşterea literaturei se va învirtoşa şi 
limba literară tot ma! mult și se va 
apropia mereu de ţinta dorită. 

Literatura asta militantă, spălătoare, 
antiseptică, va însănătoşa societatea noa- 
stră. Rominul trebue iară-și condus în 
lumea adevărului. Orientul întunecat la 
făcut laş, viclean, ipocrit. Inima romînis- 
mului trebue  entusiasmată pentru o 
viață curată, mare, modernă. 

Toate încercările de-a elibera națiunea 
noastră, de-a o ridica la o civilisaţie 
mai înaltă, vor rămînea strădănii efemere 
pînă nu va fi intern eliberată, prin re- 
cunoaşterea marelui, a adevărului şi a 
frumosului în viaţă. 

Dacă vom rămînea însă la poesia 
patriarhală, nu vom ajunge mai departe 
decit Tirolezii cu chiuturile şi cu diletan- 
tismul patriotic ţărănoi, şi ce privesc 
rețetele filologice care au exagerat cestia 
dialectelor noastre pînă la un „Dialec- 
teritis“ nu pot fi luate toate în serios, 
vorba aceea: creapă pru în două şi 
samână fînţari . . . 


München, 12/VI. 1903. U. T. Mihaiu, 


Ne mult... 


Nuz Au prin noapte eterna poteste 


Le codrul o spune cu glas de mormini, 


(Pina ramuri se 'ndoaie sub Jaluri de NA? 


Doema iubirilor iriste ea este\ 
Te-opreşe .. 
b, \asă-mă dornic acuma să pling... 
Va inima tristă aș Prea să le siring 


Pia Jise perdute sunt frunzele palel 


cad frunzele toamnei pe cale, 


Drin umbră pătrunde al apelor Jaer — 
N ostalgic, gindirea se pierde "n apus 
pre clipe senine ce toate s-au dus; 


şa se destramă al zilelor caerl 


scula povestea ce însumi ascult... 
CO Jemu trecute ne-aducem aminte, 
(Pâna fruntea se pleacă pe ractale sfinte, 
Păa flacăra Pej e stinsă de mulii 


Pecs. Shergha. 


www.dacoromanica.ro 


248 


LUCEAFĂRUL 


Nrul 14—15, 1903. 


OARA PRÎNZULUI. 


— După natură. — 


In mijlocul sgomotului infernal a sute de cio- 
cane, a zeci de curele ce să încolăcesc şi aleargă 
nebune pe roţile lacome, în mijlocul zecilor de 
comande spuse cu glas tare şi asurzitor, să 
aude, de odată, un şuer. Aburi calzi, prefăcuţi 
în stropi răsvrătiți, ţişnesc din cazanul înfier- 
bîntat și şuerul se înteţeşte, urcă, urcă şi dă 
într'un fluerat înțepat, țuitor de-ţi ia auzul. 

Oara prinzului. 

Ca mecanismul unui ciasornic, care înceată 
de a mai funcţiona, înceată rînd pe rînd orice 
sgomot în uzina posomorită și severă ... Cete, 
cete de lucrători, cu fețele mînjite de praf, cu 
cămăşile albastre, cu miînecile răsfrinse, pără- 
sesc porţile larg deschise ale fabricei. 

Pe aleea, pe care au ajuns, sc împrăştie care 
încătrău, — unii pe la băncile aşezate la umbra 
citor-va castani umbroşi, alţii pornesc înspre 
inima orașului, alţii rămîn nehotăriţi locului şi 
nu Ştiu ce să înceapă — poate sunt singuri, 
singurei, nu-i aşteaptă nime şi sunt sătui de 
toate... 

Eu m'am așezat pe o bancă, în apropierea 
pavilionului de muzică... (E gol şi cască o 
gură de somnuros, minune mare!...) De-asupra 
capului meu un castan îşi joacă frunzele în 
bătaia soarelui şi reflectează prin țărină figuri 
caleidoscopice... E cald!... Imi fac vint cu 
pălăria de pae şi atit de bine îmi prieşte bătaia 
vîntulețului . .. 

In fața mea, pe o bancă s'au așezat vre-o 
cîți-va lucrători. Mai la o parte o femee tinără, 
cu broboadă pe cap, le taie felii de pine neagră 
Şi țărînoasă. Dintr'un coşuleț le scoate, mai 
apoi, o ciorbă, care aruncă vilvătăi de aburi 
şi împarte pe rind la fie-care cîte-va bucături 
de carne. Toţi stau fără să spună o vorbă, îi 
preocupă numai mincarea, iar ochii lor obosiţi 
privesc înainte, numai înainte, fără de nici o 
țintă. 


In ei par'că văd întrupată întreagă clasa de 
muncitorime, cu lucrul mînilor maşinal, cu sboru! 
minții stătut, cu întreagă viața subordonată po- 
runcilor seci. 

Şi se recunoaște întreagă fiinţa lor din mersul 
lor trăgănat, din ţinuta stingace a minilor, din 
ruşinoasa aşezare a picioarelor, ascunse sub 
banca, pe care odihnesc. 

Intr'altă parte s'a aşezat pe o bancă o doică. 
cu funde marl, albastre la bonet, cu leagănul 
ce saltă pe arcurile roților la fie-care mişcare... 
Şi micul prinţişor doarme un somnuleţ de după 
prînz şi suride cu buzele sale plăpînde amăgit 
de un vis îngeresc... Un neguţător ambulant 
de cărți de visuri, de «epistolare», de cărţi de 
dragoste şi corespondențe împopoţate cu flori 
de hirtie, şi-a desfăşurat întreagă averea pe 
bancă, în fața doicei, care suride, răstoind prin 
cărțile de dragoste. 

Cite un trecător grăbit... Un domn jobenat, 
cu jobenul în mină, cu scărțăitul năcăjicios de 
gheată nouă, trece fără să ne bage în seamă... 

Mai apoi o modistă, cu rochia de stambă 
lipită de trupu-i svelt, cu pălăria aruncată în 
grabă pe cap, cu buzele întredeschise sub cari 
se întrezăresc dinţii curaţi ca mărgeanul şi albi 
ca prima zăpadă. 

Aleargă întrun suflet... Şi-a aşezat mîna 
albă pe peptul, care tresaltă la fie-care pas și 
îmbujorată la faţă, trece pe lingă banca mun- 
citorilor.. . . 4 

Un flăcăiandru se zăreşte de departe... Inalt, 
cu redingotă neagră, vre-un băiat de prăvălie... 
O aşteaptă în mijlocul promenăzii... lacă, l-a 
ajuns... El îi întinde mînile amîndouă,... 
apoi, fără de veste se sărută ferbinte și pleacă 
amindoi la braţ, pe promenada umbrită de 
castani... iar lucrătorii dela fabrică se uită 
lung, lung după eï — ncdumeriţi, ca scoși din 
minte... 


1902. 
Horia Petra-Petrescu. 


ee 

FOLCLOR. 


L 
Povestea poveştilor. 


Aceste poveşti şăd in casa strějilor cu mă- 
sele de oțele, cu dinții de şirişele!; cruce ’n 
casă, cruce 'n masă, cruce 'n tuspatru cornuri 
de casă; nu-i casă că-i biserică ingerească, 
şade Maica sîntă, tot şade pe un scaun de 
aramă şi şeteşte (ceteşte) şi adevereşte, pre 
toți şiişorii ? (fiişorii) îi găseşte, numai pre 
Şiul maicii nu-l găsește. 

Să ia Maica sîntă pe un deal ascuţit ca o 
muchie de cuţit, precum Maica mergea, lacră- 
mile mere de aur străluşia, sînţi ingeri de cu- 
legia.... S'o întîlnit cu-n meşter de lemn. 

— «Bună ziua, meşter de lemn !» 

— «Sănătate bună, Maică sîntă; — şe plingi, 
şe Te tînguești ?» 

— «Cum să nu pling, cum să nu mă ftn- 
guesc, că pe toți şiişorii îi găsesc, numai pe 
Şiul maicii nu-l găsăsc. N'ai văst, n'ai auzit ?» 

— «De văst n'am văst, dar de auzit am 
auzit; Joi sara, cînd cocoşii cînta, cîni de 
jidovi îl alerga, la poarta lui Pilat, pre cruce 
de brad; crucea chiar eu i-am făcut-o, de șe-o 
zis so fac mai mititea, de așăia i-am făcut-o 
mai mare, ca să-l poată răstigni mai tare». 

— «O meșter de lemn, lucrareai cu anul şi 
să nu capeţi banul!» 

Da s'a luat Maica sîntă iar pe un deal ascu- 
țit ca muchia de cuţit, cum Maica merea, dea- 
lul ca şiara să tochia, lacrămile din ochi mere 
de aur străluşia, sînți îngeri le culegea. S'a 
intilnit cu-n meşter de şier. 

— «Bună diua, meşter de şier». 

— «Sănătate bună Maică sîntă», i-a răspuns 
meşterul de şier. «De şe plingi, de ṣe te tîn- 
gueşti ?» 

— «Cum să nu pling, cum să nu mă tin- 
guesc, că de(-a) anul, de jumătate, de lună de 
săptămînă tot șetesc şi adeveresc şi pe toți 
şiişorii îi găsăsc, numai pe iul maicii nu-l 
găsăsc, n'ai văst, mai auzit?» 

— «De văst, nam văst, dar de auzit am 
auzit; Joi sara cînd cocoşii cînta, cîni de ji- 


1 și = se ceteşte ci. i 
2 Fii Maicii sânte — cum së dice in s. Scriptură 
«Fraţii Domnulu» cred eu că de aici fii Maicii sânte. 


dovi îl alerga, la poarta lui Pilat, pre cruce de 
brad, cuiele chiar eu le-am făcut, de şe-o zis 
să le fac mai mari, de aşeia le-am făcut mai 
mititele, să nu-l doară pălmile de ele». 

Şi a zis Maica sîntă cătră meşterul de şier: 

— «Pe cum dai cu ciocanul, aşa să și ca- 
peţi banul!» şi asta aşa și este. 

lar s'a luat Maica sîntă pe un munte ascu- 
țit. ca şi o muchie de cuţit, precum Maica me- 
rea, dealul ca şiara să tochia, lacrămile din 
ochi mere de aur străluşia, sînți îngeri le cu- 
legia. Şa întîlnit c'o roască-broască. 

— «Bună ziua roască-broască !» 

— «Sănătate bună, Maică sîntă, de șe plingi 
de şe te tînguești ?» 

— «Cum să nu pling, cum să nu mă tîn- 
guesc, că tot şetesc şi adeveresc, şi pe toți 
şiişorii îi găsesc numai pre Șiiul maicii nu-l 
găsesc». Zis'a roasca-broasca cătră Maica sîntă : 

— «Şi eu am avut vre-o noauă puişori, și-a 
venit o roată-forforoată şi mi-a călcat vre-o opt 
odată, și a rămas cel mai mititei şi mai fru- 
moşăl». 

Zis'a Maica sîntă cătră roască-broască : 

— «Unde "ţi-e puişorul, să-l vadă Maica 
sintă». 

Și a zis roasca-broasca: 

— «Puişorul mamii dintră busuioace, hai la 
mama încoace, să te vadă și Maica sîntă». 

Şi cît a fost Maica sîntă de supărată tot a 
ajuns a ride odată. 

— «O tu roască-broască, deși cu neşte ochi 
ca tierele, cu nişte picioare ca rişchiitoarele, cu 
nește mîni ca tînjălile, unde-i și (fi) tu roască- 
broască, să-ți şie apa bună, şi dacă-i muri 
să nu te (impuţeșşti) putrezeşti, ci să te uști 
aşa ca pomul!» 

S'a luat Maica sîntă pe un munte ascuţit ca 
o muchie de cuţit, precum Maica merea dea- 
lul ca şiara sě tochia, lacrămile din ochi mere 
de aur străluşia, sinţi ingeri le culegia. S'a 
dus pînă la fintînă la Iordan, și-o dat cu 
chișorul (piciorul) într'o chiatră, şi-a sărit Ma- 
ria Magdalena şi-n braţă s'au îmbrăţioşat, şi-n 
faţă s'au sărutat, la porţile lui Pilat s'au cărat. 
— Porţile lui Pilat au fost de șier şi-a dat 
Maica sîntă cu pişiorul, şi s'au deschis în 

Al. Liuba: Sisyphus. Schiță premiată de academia de bele-arte cin München, 

doauă lături şi-o zis Maica sîntă cătră Șiiul 
maicii: 

— «Pentru cine Te-ai dat Tu chinului 2» 

Zis'a Şiul Maicii cătră Maica sîntă: 

— «Nu m'am dat nici pentru mine nici pen- 
tru Tine, ci pentru lumea toată. Că pîn’ nu 
mă dam eu chinului n'auziai copil după mamă, 
mamă după copil plingînd, vițele după vacă, 
vacă după vițel mugind, şi nici oaie după miel, 
nici niel după oaie sbierind; — acum toate 
sunt frumoasă şi veselósě». 

După aceia sa dus la jidovi să-i sloboadă 
pre Şiul; jidovii or (au) zis: 

— «Dacă eşti Tu Maica sîntă, să ne gicești 
ce-i in troaca de sub pat?» 

Maica sînlă a zis: 

— «Acolo e o scroafă cu şeapte purşei.» 

Jidovii or zis că nu-i drept, că acolo-i 
mama noastră ascunsă: 

lar Maica sintă le-a zis: 

— «Mergeţi și videţi.» 

S'or dus jidovii şi-au scos troaca (covata) 
de sub pat şi-au văsto scroafă cu șeapte pur- 
şei în loc de mama lor; — şi de-atunci or 
zis jidovii că nu mîncă carne și slănină de 
porc, ca să nu mince din mama lor. 

— «Dar dintro gicitură nu-om slobozi pre 
Şiul Tău, Maică sintă.» 

Taie jidovii un cocoș şi-l pun întrun blid 
pe masă. 

— «Dacă eşti Tu Maica sîntă, să faşi ca 
cocoşul să cînte în marginea blidului». 

Maica sîntă a făcut un sěmn cu mîna şi 
cocoșul a început a cînta şi a bate din arichi 
(aripi) în marginea blidului pre masă, de aşa 
că a stropit pre toţi jidovii din jur cu sânge. 

Și de atunci sunt jidovii chistrui, (pistrui).... 


Şt&ulia-română. N. 1. Platon. 


(Comitatul : Ternava mică.) 


l. 
Călugărița. 


(Din legendele şi credințele Rominilor despre insecte) 


Pe vremea tătarilor era vrajbă mare în în- 
treagă lumea, căci aceasta limbă străină, nu 
numai că nu era pe placu oamenilor, făr' erau 
și afurisiți de răi și de blăstămaţi; căci pe 
unde gasiau vre-un om creştin, făr' de al 
întreba de sănătate, îi sareau in spate şi-l 

ucideau, ca pe o vită, sau alt animal sălbatec. 

Creştinii vezindu-le inima, s'au inţeles cu toţii, 
că se-i alunge afară din ţară, și aşa şi făcură 
dar cu toate că își strinseră toate puterile, le-o 
fost peste putință ca să-i biruiască, căci — me 
rog — erau atița cît frunza codrului şi cit 
năsipu mării, încă de nu mai mulţi, apoi săl- 
baltici, de te înfricai şi numai uitindu-te ia ef. 

Văzînd oamenii că nu-i modru să-i scoată 
cu puterea, sau dat cu rugăciunea lui Dzeu, 
puindu-și nădejdia in Dzeu, care a mîntuit 
întreagă lumea de necaz. Necazu cel mai mare 
al creştinilor era, că nu aveau preoţi destui, 
cari ziua-noaptea să facă rugăciuni pentru 
mîntuirea lor de neamul cel pagîn şi netrebnic. 

La urmă după ce ţinură cîte-va sfătuiri, se 
învoiră, ca prin învoiala lui Dzeu să-şi aleagă 
mai mult fete vergure, cari să se închine lui 
Dzeu zi de zi, noapte de noapte. Aşa şi făcură. 
Dzeu se învoi, căci cum se nu-i placă, cînd 
vedea că cu cîta inimă şi cu cîtă căldură se 
ştiau ruga. Fetele cele fecióre, cari se prindeau 
că vor trăi numai în post şi rugăciuni, înainte 
de ce întrau în biserici, ca maici bisericesci, 
ori după cum azi ie mai zicem, ca călugărițe, 
trebuiau ca să facă legătură, —  jurîndu-se că 
de vor uita de cele sfinte, ori vor bajocori pe 
Dzeu, ori se vor mărita vre-o dată, de Dzeu 
se fie prefăcute în mirozenii ori alte lucruri 
de ris. 

Una însă frumoasă cum era, i pică dragă 
unui ficior de tătar, şi acela cît cu voia ei, cit 
peste voia eï, o luă şi o duse în cortu cel 
domnesc şi o făcu crăiasă cununîndu-se cu ea. 

Ddeu însă nu o lăsă nepedepsită; căci pe 
cînd se jura înaintea altarului, că va fi soție 
dreaptă şi credincioasă, a prefăcut-o în o gu.ulie 
mică şi scirboasă, la care io şi zis pe dată 
călugarița, pentru că s'o încumetat a se marita, 
călcînd jurămîntu călugăriei. 

(Auz. în Valea Măgerușului.) 

Cul. de: Theodor A. Bogdan, 


învăţător în Bistriţa, 


HI. 
— Din Margina câmpiei. — 


Cintă cucu 'n par de jie — 
lo gindeam că-mi cîntă mie, 
Da-i cîntă la păcurar, 

Să nu lese oile 

Să mânince florile : În tătă Dumin'eca? 
Florile-s de trebuială Sinte-ţi multe ca iarba 
La "'mpăratu de cerneală Și bâtrîne ca mama. 


Să cernească puscile (Romul Popa, june. Veţel.) 
Să scrie răgutele. 

(Cul. de Aug. Raţiu.) Cit-ui satu d'ialungu 
Mere bad'ea cu plugu 


— De pe cîmpie. — Și mîndruța cu prinzu. 


Bace vintu în paie uge — — Bun lucru bad'e-o la plug! 
Strig la mindra nu m'auge. — Fire-al mîndră sănătoasă 

— Ba, te-aud, bădiț, — aud, Că ş'e vorbă-m dai frumoasă ! 

Da nu pociu ca să-ți răspund, — Fire-ai bad'e sânătos 

Că-s cu minurile 'n pine. Cum mini boii d'e-a frumos! 

Cu uritu lîngă mine. (Solomia Haiduc. Veţel ) — Culese de: Emil V. Degan. 
Lasă pinea să doschiască si a dA : 
Și urîlu să-l stropșască. — De pe lingă Blaj. — 

(Tăgşor — dela junele Tănase Șugar.) Bată-te mindruța bată 


Patruzeci de draci odată 


— Din Veţel. — Și mă bată şi pe mine 


Haida-ţi fete la câlin'e Patruzeci de zile bune 
Că la gioc nu vă ia mime. De m'oi mai iubi cu tine. 
Sine vă poate lua (Culeasă de P. Medeșan. 
Cc w 
figan. 
cp 
figan Ariş se duc mereu, Cha ochii galbeni ard seina, 
Car unde merg nici ei nu știu... Sunt pale doruă de-un Gea 
Neaintea lor e neclintit De care-l Jd sub magic dis 
Ala larg, pustiul oja ză de-opal! 
Pagini dar blini, în suflet pon ~ Vioaniă Arii se duc mereu 
Ca gtnăe lori — melancaŭ — Ca cînl de coarde Iinguios.. 
(i lesa tanio din amurg Èx sunt un simbol negrăit 
a pribegi} Me dureros\ 

„APA TRECE, PIETRILE RĂMIN.“ 


D-l Bușşilă, Directorul liceuluiui «Carol I» din 
Craiova, din luna Martie a. c., a început publicarea 
une! reviste lunare intitulate: «Citirea» care publică 
lucrările elevilor secundari, de la toate licee!e din țară. 
In No. 2 din luna Aprilie, a publicat concurs între elevii 
secundari, asupra unnor subiecte anume date. Subiectul 
No. 3 a fost asupra zicătorii «Apa trece pietrile rămîn»: 
Unul din răspunsurile premiate a fost al elevului Stup- 
canu Nicolae din clasa IV-a a liceului din Piatra (Neamţu). 
Reproducem și noi după «Albina» acest răspans, in spe- 
ranța că dinsul va atrage luarea aminte a cercurilor noastre 
didactice şi mai cu seamă că clevii şcoalelor noastre 
secundare îl vor ceti cu atențiune şi oare-cum şi cu 
mustrare de conștinţă... Sapienti Sat! 


k k k 

«Amin», şopti bunica închizindu-şi scoar- 
tele bătrînului ciaslov şi trecindu-l cu mîna tre- 
murătoare pe șefnicarul de dinaintea «Maicei 
Domnului». Candela încercă să închidă ochii 
în ființa unt-de-lemnului ce o îneca. Apoi lini- 
ştită şi domoală ca în tot-deauna, bunica în- 
treabă mirată: «Tu copile 25— «Eu I»—strigaiu 
ca să m'audă.— «A! ştiu ce vrei.>—Zîmbind 
îmi arată pălămida lăzei şi mă 'ntreabă: «Vrei 
zahăr 2» — «Să-mi spui bunicuţo, povestea noastră 
de demult cu Turci cei păgîni.»— «Povestea ? 
Apa trece și pietrile rămîn, nepoate.» 

După ce-și sorbi cafeaua, puse băţul de 
sprijin alături şi începu: — «Era greu de trăit, 
copile, pe vremea ceea, cînd tiu eu minte; eram, 
să zic așa, fată de dat la școală, cînd vedeam 
Turcii colindind pe la case și luînd cu hapca 
tot ce găsiau. lar eu căram dimpreună cu 
surorile cele mai mari sulurile de pînză în 
pădure, unde le găbuiam care şi pe unde apu- 
cam : prin bălării, prin scorburi, pe unde piciorul 
Turcului n'avea ce să caute. Apoi Taslăul pe vre- 
mea accea n'avea de cît o mănăstire dinpreună 
cu casele de prin prejur ale robilor Țigani. lar 
zidurile pe cari azi, le vezi, nu erau aşa ca 
acum, cu iarbă și cu mușchiu pe ele și cu 
chiliile dărimate, 

Eră alt-fel de stare. Eră așa precum o 
"lăsase Ștetan-Vodă ziditorul ei. 

Căci se gîndise el, fostul Domnitor, că 
vremea trece iar fapta rămîne. 

Era înzestrată cu odoare și cu robi. lar 
țiganii trădători, de fricoși ce erau, de multe 
ori au făcut ca din pricina lor să se verse 
sînge nevinovat şi să se jefuiască bieții oameni. 


Tata era preot; avea gospodărie, avea cal, tră- 
sură şi de tot ce-i trebue unui om cu dare de 
mînă. Intr'o zi, ograda ni să umplu de fesuri 
şi de cai truceşti. Conducătorul era însoţit de 
un țigan. Auziseră că tata-i om de seamă ve- 
niseră să-i ia ce-or gasi. Atunci Doamne! Ce 
auzii! — Turcii voiau s-o dea pe romînește: 
«Calul popa! taie mîna popa!» lar altul mai 
încolo trăgîndu-și itaganul printre dinți: «Spînzur 
popa!» Bunica îşi face cruce şi mă însemnă 
şi pe mine cu sfintul semn. Ce era? Avea tata 
un armăsar roib, stelat în frunte de-ți venea 
să-l mănînci cu ochii, de frumos ce era. lar 
tiganul îi înştiințase. Acum venea să-l ia. Ar- 
măsarul era pe cîmp. L-au căutat prin grajd, 
prin grădini... Strîmtorat de toate părţile, tata 
a dat calul și a scăpat, D'apoi pe vremea vo- 
lintinilor... era un urlet și un răget de par-că 
s'amestecasără munţii în lume şi se luaseră la 
ceartă. —Un Grec fugise la stină în Prelunci. 
Un țigan l-a spus urmăritorilor Turcii. L-au luat 
Turcii pe Țigan, s'au dus în munte la stînă, 
au prins Grecul şi l-au spînzurat şi pe el şi pe 
Țigan cu capul în jos. Lor nu le trebue tră- 


- dători. Au murit amîndoi. —Biserica o umplu- 


seră de sînge, tăiaseră icoanele cu iataganele, 
prădaseră odăjdiile. .. . 
` Păginii strigă bătrîna puindu-și mîniele 

pe tîmple. 

lar azi, cînd mă gîndesc în urmă, abia-mi 
aduc aminte; nu de giaba sunt 85 de ani 
la mijloc. Au trecut apoi pe aici pe rind: Ruși 
Nemţi, neamuri creştine; zile ca acelea n'am 
mai apucat şi să te ferească D-zeu de ele, 
fătul meu. Azi lumea ci-că s'a civilisat, ţiganii 
s'au desrobit, obiceiurile noastre vechi strămo- 
şeşti au rămas, ici colea, tot cum au fost ne- 
spălate de apa de duşmani.» 

Bunica şi-a șters apoi două boabe de 
lacrimi si-a sfirşit: «Apa trece, pitrele rămîn.» 

Incepusem să învăţ la școală. Mi se tre- 
cuse vremea de jucat de-a puia gaia, ori de-a 
vălătucu ?n fin. Eram băit mărişor şi atunci 
am putut înţelege rostul apei de duşmani şi a 
inimilor de piatră romîneşti. Rind pe rînd au 
trecut prin cadrul imiţei mele: Traian stăpiînitorul 
Romei, împreună cu hordele potopitoare ale 
tainiculul Răsărit, unite cu cele din Nord, cari 

s'au revărsat peste coastele Imperului Roman, 
deci şi peste mica noastră țărișoară. Şi-au 
venit. Dar: 

Fiul Romei se aprinde 

Hidra 'n mînă o cuprinde 

Şi-o sugrumă si-o sfărîmă 

Și-o învinge și o dărimă. 

Fug Gepizii, fug Bulgarii, 

Şi Lombarzii şi Avarii; 

Fug şi Hunii, fug şi Goţii, 

Fug potop, potop cu toții 

Și se duc, se duc ca vintul, 

Asurzind întreg pămîntul, 

De-a lor urlete barbare, 

“De-a lor vaete amare! 

Alături de cîntecul minunat al poetului, îmi 

r&sună în gînd vorba sfântă a bunicăi: «Apa 
trece, pietrile rămîn». 


N. Stupcanu. 
CI. IV-a, Liceul «Petru Rareș» din Piatra-N: 


= N ff N UAM 


FLOAREA DE LOTUS. 


— Henric Sienkievicz. — 


Era o noapte cu lumină de lună, cînd Kryscha 
cel înţelept şi mare, a grăit, adîncit în gînduri: 

— Pină acum credeam, că omul e cea mai 
frumoasă creatură -- și m'am înşelat. Fată floa- 
rea de lotus, ce se mişcă în adierea uşoară a 
vîntului de seară, nu este ea neasemănat mai 
frumoasă, ca ori-ce creatură? Petalele ei albe 
și delicate s'au deschis chiar acum sub razele 
arginţii ale lunii — nu-mi pot întoarce privirea 
dela fermecătorul ei aspect. 

— Nici un om nu se poate asemăna cu 
floarea aceasta, zise suspinînd. Curînd după 
aceea zise: 

— Oare eu, carele sînt zău, nu ași putea 
crea cu puterea cuvîntului meu o ființă vie, 
care să fie întru toate asemenea floarei de lotos? 

Fie dară — esclamă — spre bucuria oame- 
nilor şi a tot pămîntul, prefă-te, Lotus, în fată- 
fecioară | 

In văzduh s'a auzit un foşuet uşor, ca și 
cînd l-ar spinteca aripa unei rîndunici, razele 
lunii străluciau cu îndoit farmec în clipa aceea, 
cîntecul privighetorii s'a auzit mai tare, apoi a 
amuţit fără veste — minunea se întimplase. 
Floarea de lotus a luat tip de fecioară. Leul 
însuş o admiră: 

— Pînă aci ai fost floarea lacurilor, de-acum 
vei fi floarea gîndurilor şi a cuvintelor mele. 

Şi iată, copila începu să murmure, îcet, 
după cum murmură petalele floarei de lotos, 
cînd vintul le sărută. 


— Stăpîne! — murmură ea — tu mai făcut 
ființă vie, spune-mi unde să trăesc eu? Nu 
uita, Stăpîne, că încă pe cînd eram floare, mă 
cutremuram la cea mai mică suflare și îmi în- 
chideam petalele. Imi era frică de negură și 
de furtuni, de trăsnete și de tunete și chiar şi 
de razele prea ferbinți ale soarelui. In haina 
omenească, tu ai voit să-mi păstrez calitățile 
mele de floare; iată, mi-am păstrat, gin- 
gășia şi timiditatea, mi-e frică de lume şi de 
toate cite sunt într'insa... unde să mă adă- 
postesc eu? î 

Kryscha, îndreptîndu-şi privirea înțeleaptă spre 
cer, o întrebă: 

— Vrei să te adăposteşti în creștetul munţilor ? 

— Acolo-i frig şi-i ghiață şi nea. Stăpîne 
mi-e frică. 

— ți voi zidi deci palat de cristal în adîncul 
mării. 

— In adincul apelor sunt şerpi şi lighioane; 
mi-e frică de ele, stăpîne ! 

— Vrei să locueşti dar pe neţermurita pustie? 

— O stăpîne, ciurde sălbatice aleargă acolo, 
ca năvălirea unei vljelii. 

— Ce să fac dar cu tine, mică floricea? Să 
te duc în peșterile din Ellora, unde trăesc că- 
lugări retraşi de sgomotul lumii ? 

— O, acolo e întunerec, mi-e frică. 

Kryscha s'a așezat pe o stîncă, rezimîndu-şi 
capul între mîni jar fecioara sta timidă înain- 
tea lui. 

Intr'aceea, la marginea zării, se ivesc zorile. 

Adîncimile lacului, ramii palmierilor, pădurea 
de bambus luară coloare de purpură-aurie. Toate 
păsările cîntau în cor salutul zorilor; tot atunci 
s'au auzit acordurile unei lire... 

Kryscha s'a deșteptat din reverii. 

— Poetul, Walmiki, salută răsăritul soarelui. 

Cind poetul a văzut floarea de lotus schim- 
bată în fecioară, a scăpat lira şi a rămas ne- 
mișcat, ca şi cînd puternicul Kryscha l-ar fi 
schimbat în piatră. 

Zăul s'a bucurat de această admiraţie mută 
şi a zis: 

— ... Te iubesc... ca şi cînd din tot te- 
saurul lui de cuvinte singur acesta i-ar mai fi 
rămas în minte, 

Faţa zăului se însenină. 

— Fica mea — zise — am aflat în sfîrşit un 
loc vrednic de tine — sălășlueşte-te în inima 
poetului. 

Poetul murmură de nou: 

— ... Te iubesc... 

Voința puternicului zău s'a împlinit, fata s'a 
aplecat spre inima poetului, care era curată şi 
transparentă, ca cristalul. 

Şi fecioara s'a apropiat de noul eï lăcaș 

veselă, ca o rază de soare şi liniştită, ca valu- 
rile Gangelui. 

Cînd însă a contemplat mai cu de-amănuntul 
inima poetului, s'a făcut palidă, gzoază şi ne- 
încredere i se oglinda în privire, frumoasele ei 
trăsuri au rămas ca încremenite de suflarea 
unui crivăț. 

Zăul o întrebă mirat: 

— Ce-i, drăguţo, ţi-e frică şi de inima unui 
cîntăreț ? 

— Doamne — răspunse fata — ce fel de 
lăcaş mi-ai dat? In inima aceasta văd adunate 
toate grozăviile din lume, — piscurile de ghiață 
ale munţilor, adîncimile pline de lighioane ale 
mării, deşertul sbiciuit de furtună, întunerecul 
îngrozitor din peşterile Ellora; Stăpîne, mi-e 
groază. 

lar bunul şi înțeleptul zău i-a răspuns: 

— Fi liniştită, scumpă floare, dacă tu vezi 
în inima poetului munţi acoperiți cu zăpadă, 
tu vei fi adevărata lor podoabă, tu vei fi floarea 
vestitoare de noroc a deşertului, soarele, care 
luminînd peştera Ellora, va schimba-o într'un 
fermecător colțişor de raï... 

Şi poetul, care abia îşi redobindi graiul, îi zise : 

— Fii preamărit, stăpîne, pentru toate aceste ! 


SC a a a a 


Antec: 


n incet de tot 
Simi cini un cint vital 


Su fie aşa de dulce 


Q um nime na cînlal. 


Si Vers lin să curga 
DA murmur de istor, 
== ATAN äu copilă 
Na Jea, incet, să mor. 

CRONICA. 


Convocare. In sensul ŞŞ-lor 23 și 26 din 
statute membrii «Asociaţiunii pentru literatura 
romînă și cultura poporului romîn> se convoacă 
în adunare generală ordinară la Baia-mare pe 
zilele de 9 şi 10 August st. n. 1003. Programul 
adunării este: Şedinţa primă. Duminecă în 9 
August st. n. 1903, la oarele 11 înainte de 
ameazi. 


Ordinea de zi: 


1. Deschiderea adunări generale. 

2. Constatarea delegaților presenți. 

3. Raportul despre activitatea comitetului 
central în anul 1902. 

4 Alegerea comisiunilor: 

a) pentru esaminarea raportului genera! ; 

b) pentru  esaminarea  socotelilor pe anul 
1902 şi a proiectului de budget pe anul 1904; 

c) pentru înscrierea de membri. 

5. Propuneri eventuale. 

La oarele 5 după amiazi şedinţa festiva a sec- 
țiunilor ştienţifice literare. Şedinţa a doua. Luni 
în 10 August st. n. 1903, la oarele 10 înainte 
de ameazi. 


Ordinea de zi: 


1. Raportul comisiunilor. 

2. ficsarea locului pentru procsima adunare 
generală. 

3. Disposiţiuni pentru verificarea proceselor 
verbale. 

4. Inchiderea adunării generale. 

Se observă, că eventualele propuneri au să 
fie presentate în scris presidiului Asociaţiunii 
(în Sibiiu, Strada Morii Nr. 8), cu 8 zile înainte 
de adunarea generală. 

Sibiiu, din ședința comitetului central al 
«Aociațiunii pentru literatură romînă și cultura 
poporului romîn>, ţinută la 3 Iulie 1903. 


Iosif St. Șuluțu m. p., vicepresident. Dr. Ilie 
Beu m. p., secretar Il. 


x k k 


Apel. «Societatea pentru crearea unui fond 
de teatru romin» îşi va ținea adunarea gene- 
rală din anul acesta în oraşul Sebeșul săsesc. 
— Szâszsebes — la 15/28 şi zilele următoare 
ale lunei August a. c. 

Societatea aceasta urmăreşte idealul de a în- 
ființa în mijlocul poporului romîn din patrie 
teatrul naţional; pîrghia, care lăţeşte, întărește 
şi ridică cultura naţională a popoarelor. E su- 
blim idealulul acesta, pentru că farmecul tea- 
trului naţional va fi pentru noi o noauă şi 
puternică armă pentru întărirea iubirei de neam 
şi a credinţei tari în viitorul poporului romin. 

Nu insistăm mai deaproape asupra istoricului 
societăţii pentru teatrul romîn, nici asupra sco- 

pului ce-l urmăreşte, căci aceste binecunoscute 
trebue să fie fie-cărui rom'n de bine, căruia i 
zace la inimă cultura şi înaintirea neamului; ci ne 
mărginim numai a apela cu toată căldura la 
frații 1omîni din apropiere, şi din depărtare, 
învitîndu-i cu dragoste frățiască să alerge la 
adunarea amintită, cu atît mai virtos, că parti- 
ciparea la adunările generale ale societăţii este 
busola interesului ce-l nutrim pentru societate. 
Datori suntem cu toţii a sprigini aceasta so- 
cietate pentru că a noastră este, deşteptarea și 
înaintarea noastră o urmăreşte şi pentru ca cît 
mai îngrabă să se poată realisa dorința noastră 
ferbinte, şi a înaintaşilor nostii, — înfințarea 
şi desuhiderea teatrului național. 

Fraţi romîni! Veniţi să stringem la peptul 
nostru cu cuvenită căldură pe fica culturei na- 
ționale, să dovedim astfeliu, că ştim apreţia şi 
Ştim să ne însuflețim pentru instituţiunile noastre 
culturile dătătoare de lummină şi vieaţă. — Se- 
beş. 7/20 Julie 1903. — Comitetul central aran- 
giator : Preşedinte : Sergiu Medean protopresbiter. 
Secretar: George Tătar. 


* k 


Vlădica si opinca. Cetim în «Rěvaşulə 
reverendissimului protopop de statură înaltă, 
Dr. Elie Dăianu, o veste cu adevărat îmbucu- 
rătoare. 

In ziua de Sinziene, luminatul şi distinsul 
episcop al Orăzii-mari, Dr. Dimitrie Radu, 
înainte de a lua în mînă toiagul cu stare al 
noii diecese, una s'a gindit şi-a și plecat la 
Ujfalău, să vadă cum o mai duce moş /on Radu 
şi lelea Paraschiva, că trecuse vreme de cind 
nu-i văzuse... şi doru de casă, de-ai tăi, e 
lucru mare.... 

Cînd a auzit satu că vine vlădica, ficiorul 
lui nenea Radu, — o început să se des-uie lă- 
zile de mirese din casa «d'inainte» și se mai 
iasă la soare cele mai alese podoabe de sär- 
bătoare, înfrumseţind umerii lați şi şoldu- 
rile bogate ale sătenilor pirliți de năcazuri 
şi căldura soarelui... iar la lelea Para- 
schiva se adunară la clacă toate vecinele şi 
lucrau din greu cu minecile răsfrînse şi bro- 
boadele pe după ceafă... doară se pregăteau 
să pue la masă tot satu să se ospeteze toți la 
olaltă cu vlădica, odoru! de Dumitru al lelii 
Paraschiva... . 


Şi-a fost în Ujfalău mare prăznuire!... 

Sau închinat frumos în biserică lui Dzeu, 
s'au rugat pentru cei vii şi morţi, şi-a ascul- 
tat vorbele frumoase ale vlădicii, care le spu- 
nea: «am venit aicea ca revăzind mormintele 
străbunilor cari au ţinut cu tărie la credință în 
mijlocul celor mai mari persecuții, să mă inspir 
de curaj şi bărbăție. 

Vorbe frumoase... cari au stors lacrămi şi 
strigăte de: să-ţi ajute Dzeu! 

Apoi a fost masă mare, lume multă de prin satele 

vecine în jurul ei cu vlădica în frunte... voie 
bună, vin bun de pe Murăş şi feţe vesele.... 

De-odată se ridică moş lon Radu şi cu 
vorbe alese și cumpănite mulţumeşte lui Dzeu 
că l-a învrednicit cu nişte băeţi buni, cari îi 
iningăe bătrîneţele... iar în vremea asta un 
nepoţel bujor la faţă, săria într'un picior şi 
striga cît îl lua gura: «Trăiască vlădica nost, 
trăiască vlădica nost!» 

Astfel de fapte nobile de-ale fruntașilor no- 
strij}, eşiţi din mijlocul poporului, sunt înălţă- 
toare şi mai educative decit sute de predici. 


x k k 


Din München. Sîmbătă la 18 Iulie societa- 
tea studenţilor romîni, Patria şi-a ținut şedinţa 
de încheiere. 

Preşedintele societăţii dl Al. Liuba într'o cu- 
vintare plină de entusiasm a arătat, în cîte-va 
cuvinte importanţa astor-fel de societăți naţio- 
nale în mijlocul străinilor şi şi-a esprimat bu- 
curia că în acest an Patria a făcut un pas 
înainte. Speră că membrii vechi cari mai ră- 
min în München împreună cu elementele noi 
vor lucra pentru înflorirea și mai departe a 
acestei uniuni aşa de frumoase. 

După cuvîntarea binesimţită a președintelui, 
membrul fundator, d! Viorel, mulţumeşte în nu- 
mele societății dlui Al. Liuba pentru munca de 
ani de zile pusă în serviciul cercului studenţesc. 

Trecîndu-se la ordinea zilei, dl Vincent ţine 
o disertaţie asupra mişcării artistice ai ultimi- 
lor ani în Transilvania, se ocupă în special de 
clădirea catedralei din Sibiiu, esprimîndu-ş' do- 
rința că lucrările ei artistice ar trebui încredin- 
tate unui romin. 


BIBLIOGRAFIE. 


N. lorga, Studii şi documente cu privire la /storia 
Rominilor, volumul V, partea |: Cărţi domneşti, zapise 
şi răvaşe, Bucureşti, 1903, Editura Ministerului de In- 
strucție, VII -+ 720 pag. in-8 (prețul 6 lei la librăria 
Socec). 

Abia a trecut anul de cînd a apărut volumul IV din 
aceste foarte preţioase Studiit şi documente şi iată că 
marele învățat romîn, neobositul scrutător al adevărului 
în istoria neamului nostru, surprinde lumea oamenilor 
de ştiinţă cu un nou volum. Activitatea cu adevărat 
uriaşă şi mănoasă a dlul Jorga ne uimeşte și umileşte: 
ne simțim aşa de pitici în fața vrafurilor de volume ce-i 
poartă iscălitura încit involuntar ne plecăm fruntea şi 
genunchii... pierzindu-ne într'o cuvioasă rugă de ad- 
mirare... înginind cucernic: o sfint preot al musei 
Clio... Apostol senin al neamului nostru... fie-ţi oste- 
neala muncii tale binecuvintată şi scrisul minei tale — 
cetit de tot neamul rominesc... 

Oare o să fie ascultată ruga noastră naivă? — Mai 
ştii? — De ce nu Sar întîmpla minuni şi în veacul 
nostru? Minunăţii avem din greu! 

Pentru ca cetitorii acestor șire să-și formeze o idee 
asupra bogatului cuprins al volumului de mai sus, re- 
producem începutul din «Prefaţa» ce-l precede, nădăj- 
duind că se vor găsi curioşi, cari vor dori s'o cunoască 
întreagă — prefața măcar, dacă nu volumul: 

«Fiind invitat să dau o Istorie a Rominilor pentru 
cunoscuta culegere de «lstorii ale statelor europene» 
(Europăische Staatengeschichte), începută cu citeva de- 
cenii în urmă sub conducerea lui Heeren şi Ukeri şi 
continuată astă-zi sub privegherea profesorului K. Lamp- 
recht din Leipzig, am înțeles, cum nici nu se putea 
altiel, să dau, nu catastifuri de domni şi boeri, pomel- 
nice de răsbouaie și anecdote din trecut, cusute bine 
sau rău între dînsele, ci icoana, cît să poate mai im- 
belşugată şi apropiată de adevăr, a vieții poporului 
rominesc din toate părţile şi dela un capăt al duratel 
lui pînă la celalt. 

«O grea sarcină, mult mai grea de cît așternerea din 
uşor a unei nouă povestiri politice privitoare la statele 
în care ni s'a alcătuit neamul. Pentru aceasta, esistă o 
bogată culegere de documente străine, în care se pot 
urmări în cele mai mici amănunte negocieri, frămîntări 
războinice, schimbări de persoane pe tron şi în jurul 
lui. Cînd stă să caute însă cineva obiceiuri și datini, 
Știri asupra traiului în sate, din care se alcătuește cea 
mai temeinică parte a trecutului nostru și de unde is- 
vorește, prin muncă, puterea de bani şi brațe care mişcă 
toate strălucitoarele păpuși dela suprafaţă, atunci el se 
găseşte ce foarte multe ori nedumerit şi, cînd vrea să 
scrie cunoscînd lucrurile, îi rămîne să facă ceea ce am 
îndeplinit — deşi în foarte slabă măsură pentru studii 
de amănunte — în aceste două volume de documente 
interne». 

Şi întradevăr cel ce va deschide volumul V din 
Studii și documente şi va ceti — fără să să înspăimînte 
de multele note, cifre și bucoavne cirilice — va găsi 
o adevărată comoară de istorie culturală, se va îutilni 
ecu mulți oameni buni şi slugi domnești» grăind în limba 
lor neschimonosită cea ce a simţit în adevăr fiecare 
«dintre acei ce au scris sau pentru cari s'a isvodit scri- 
soarea». De pildă: 

«Cinstite părinte nostru, dumniata giupăne Logofete, să fii 
<dumniata sănătos. Rogu-mă lui Dumnădzău şi dumitale, de va fi 
«cu voia dumitale. să mă trimeţ dumniata să fiu şi un fecior 
«dumitale, să-ţi slujesc dumitale ca şi alte slugi a dumitale, că am 
«rămas sărac de părinţi și săntu ncinsurat, şi nu ma poci sprijini; 
«de mă vei priimi dumneata, eu oi sluji dumitale cu svântă derep- 
«tate și ț'oi dărui dumitale un loc de prisacă, cu casa gata și 
«zămnic, carele iaste la Costești lângă Docolina. Ce va fi voia 
«dumitale; să fii dumneata sănătos ot Hristos; amin. 


«+ Mal mic şi plecat de suptu talpele dumitale, Mărzia feciorul 
<Hohrogului de Costești». (1600). 


Cine vrea să citească lucruri şi mai frmoase, deschidă 
volumul. 

Ceteşte şi te luminează, deci, o norod romînesc ! 

k k i 

Dr. Gheorghe Alexici, Pagini din trecut. Cum s'a 
propovăduit unirea în părţile bihorene? Sibiiu, 1903, 
Tipografia diecesană, 43 pag. in-80, 

Nu prea suntem în clar, ce a voit dl Alexici cu pu- 
blicarea acestor pagini din trecut. Noi suntem aplicaţi 
a vedea în dl Alexici un om de ştiinţă, un om serios, 

care pluteşte pe de-asupra micilor miseril confesionale. 
Dar iată ce cetim pe paginile cari premerg celor cile-va 
jalbe şi circulare: - 

«Mult cercata noastră biserică (ortodoxă) prin unire 
a devenit lung timp un Pronoteu lănţuit, şi că nu s'a 
prăpădit cu desăvirșire, avem să mulțumim, nu bună- 
voinţei şi dragostei fraţilor noştrii uniți, ci numai şi 
numai milei Atotputernicului, care ne-a ferit de «sfinta 
uniri», trimițindu-ne în vremuri de urgie luptători în- 
suflețiți pentru legea strămoșească». 


Declamaţii de soiul acesta suntem abicinuiți a le 
vedea în gura unui Popa Colac sau Pupăză, dar nu în 
fruntea unor documente, cari tocmai prin fiinţa lor sunt 
de-un temparament mai calm, mai cumpănit. 


Cine a cetit documentele publicate de dl Alexici, cu 
sînge rece şi cu imparțialitate, cu drept cuvint se va 
întreba : Merit-au să fie publicate în felul cum s'a pu- 
blicat? De sigur, nu! Valoarea lor — din punct de 
vedere istoric, las că ca texte poporane sunt aproape 
zero — e prea disparentă; — era suficient dacă să 
dădeau ca regeste. 


Şi de ce le-a publicat așa isolate ? Pentru-ca să înă- 
sprească şi cu amintirile din trecut regretabilele hirjo- 
niri din present ale uniţilor cu ortodoxii? 


Trist, destul ! 


Cum îşi permite di Alexici apoi să se erăfuiască» aşa 
de comod, cu Dr. Aug. Bunea, împroşcîndu-l ca din senin 
cu vorbe d'al dastea: «poate fi preot şi unit zelos, dar 
ca istoric e un diletant, și încă un diletant pălimaş» (?!) 
Noi ştim că cel mai competent istoric al neamului 
nostru dela Nistru pin” la Tisa, di N. lorga, a recuno- 
scut şi lăudat valoarea lucrărilor istorice a părintelui 
Bunea. Şi noi mai știm şi aceia că di Alexici în ale 
istoriei, pină în present, nu e nici măcar ceea-ce crede 
d-sa despre păr. Bunea. Atunci ?.., 

Nu, asta nu merge! Cu toată cinstea și cu tot res- 
pectul ce-l purtăm dlui docent universitar de limba şi 
literatura romină dela crăiasca universitate din Buda- 
pesta, nu putem decit să ne esprimăm — cu regret — 


părerea de rău că prin astfel de publicaţii ne dă prilej 


să ne pierdem buna părere ce ni-o formasem de- 
spre d-sa. 

Un om de știință, un om serios, care condamnă dile- 
tantismul şi încă pătimaş se fereşte de ispita păcatului 
condamnat. Mai cu seamă cind la noi pe terenul știen- 
țific e atita de exploatat, încit poţi munci în tihnă, fără 
teamă de a te sugruma concurența, numai să vrei şi 
să poți. 

«Istoricul mănăstirilor gr.-or. romiîne din Ungaria», 
iată teren de muncă! O asifel de lucrare, conştiențios 
şi cu apărat știenţific alcătuită, — nu ca Cartea de Aur, 
de pildă — ar putea asigura dlui Alexici un nume ne- 
peritor şi o reputaţie trainică. 


Şi ca să fim pe pace, încheiem: Amicus Plato, sed 


magis amica veritas. 
*** 


N. lorga, Părerile dlui Take Ionescu asupra Mace- 
doniei. Bucureşti 1903, 16 pag. in-80 mic. 
DI Take lonescu, cunoscutul bărbat de stat al Ro- 
WWW. 

mîniei, publicase in primăvara anului curent us studiu 
într'o revistă engieză relativ la chestiunea macedoneană, 
care pe atunci preocupa opinia publică europeană, pro- 
punînd și dsa o soluţie a acestei delicate chestiuni. 

Di N. orga, îodoindu-se «asupra aserjiunilor și carac- 
terului practic al soluţiilor», propuse de dl Take Ionescu, 
s'a hotărit a spune în public îndoelile dsale. Şi le spune 
în broşurica de față — care-i retipărirea unui articol de 
ziar — aducînd o mulțime de obiecţii temeinice şi se- 
rioase afirmaţiunilor cuprinse în studiul diui T. lonescu. 
Dintre toate obiecțiile dsale cea mai adevărată e urmă- 
toarea : . rostul nostru (al celor din regat) e la 
nordul, nu la sudul Dunării, cu faţa, nu cu dosul cătră 
Ardeal, Bucovina, Basarabia» ... Şi e firesc lucrul acesta, 
fiindcă desfăşurarea din trecut a neamului încălecat pe 
şira Carpaţilor ne arată limpede programul stăruințelor 
noastre din present și viitor. 


DI lorga cetind sentința: «Cînd tirăniile devin ma! 
puţin apăsătoare să revoltă lumea» scrie (pag. 6): «Fraza 
(aceasta) cu efect e falșă: cum e și natural, se revoltă 
mai mult lumea contra tirăniilor mai apăsătoare, dar 
se scutură mai lesne cele slabe, ceea ce e altceva. După 
teoria dlui lonescu ar urma că lipsa complectă de 
tirănie trebue să aducă revoltele cele mai strașnice !» 


Dar teoria enunciată de dl Ionescu nu e a dlui lo- 
nescu, ca a fost spusă şi dovedită de alţii, poate tocmai 
de aceea e şi adevărată. Paradoxul acesta sociologic 
l-a formulat, mai clar de cum îl găsim la di Ionescu, 
H. Spencer: «in proporţia, în care o stare de lucruri 
să îndreptează în fapt, judecata de rind o crede mai 
rea şi strigătele în contra ci cresc».* Asta a vrut s'o 
zică dl lonescu, și asta e adevărată. Dovadă argumentele 
Imi Spencer: în vremea cind poporul mavea nici un 
drept politic rare or! să auziau plingeri îi: contra asuprfirii, 
posiţia şi plingerile femeilor 'în trecut și în present, 
mișcarea antialcoholică etc. 


C.e 


Făcînd rectificarea aceasta mititică — ca și broşurica 
dlui lorga de mitutică, — ne vine în minte zicătoarea 


mîngăitoare : soarele că-i soare și tot e cu pete! 
+ ** 


Anuarul şcoalei comerciale superioare gr.-or. romine 
din Braşov pe anul școlar 1902—1903. Cuprinde un 
studiu introductiv de di profesor Mihail Navrea : «In- 
terese simple şi compuse; şi date școlare, din cari re- 
levăm îmbucurătorul fapt că în anul acesta şcolar au 
obţinut certificate de maturitate 34 de elevi, adecă cu 
19 mai mulţi ca în cel precedent. 

* k 


Rusu Şirianu La Roma, Arad, Tipografia «Tribunci 
Poporului» 1903, 270 pag. în-8. (Preţul 2 coroane). 

Cetind cartea dlui Rusu Şirianu, anticipăm, cu oare- 
care mulțumire sufletească, că am cetit o carte bună. 
Ea e scrisă — lucru rar — într'o limbă minunată ro- 
mînească. într'un stil uşor, atrăgător, are un conţinut 
bogat și foarte instructiv, mai cu seamă pentru publicul 
nostru romînesc din Ungaria căruia nu i se prea dă 
prilej să vadă lume, să iasă din satul în care s'a trezit. 


* Vezi H. Spencer, In contra Socialismului tradus de T. Maiorescu 
Bucureşti, 1893, pag. 1. 
ca.ro 

DI Rusu Şirianu, publicind impresiile sale de călătorie 
“din Italia, în forma asta nepretenţioasă, simplă şi sim- 
patică a făcut un serviciu real conaţionalilor săi conser- 
vatori și pasivişti în ale umblării prin lume, dindu-le 
comodul şi ieftinul — 2 coroane tot luxul ăsta de călă- 
torie — prilej de-a se desfăta în priveliştea tuturor minu- 
nățiilor şi frumuseţelor ţării-mame, țării-surori, Italia! . . . 

Cu cartea diul Rusu Șir.anu în mînă, aşa cînd ne 
apucă «cite un dor nebun de ducă»... în cîteva ceasuri 
putem să ne plimbăm prin grădinile cu lămii şi portocali 
din Roma... Roma !... leagănul neamului nostru pri- 
begit prin văgăunele Carpaţilor, — Roma, cu toată po- 
doaba ei minunată de monumente din străbuni ; — să ne 
odihnim la umbra columnei lui Traian — cum făcu 
Badea Cîrţan — ; să ne abatem prin oraşul lazaronilor, 
Neapole, să ne 'nduioşăm în fața din morți înviatului 
Pompeiu,.,. să ne abatem o leacă pe la grota azurie 
a insulei Capri, ca să poposim mat întihnă în «Grădina 
Italiei», Florenţa, oraşul geniilor italieni, în care fie-care 
piatră vorbeşte aşa de duios despre milostivii mecenați, 
despre floarea culturii italiene, de odinioară... şi de 
aici să plecăm încheiaţi la nasturi, frumos frizați şi 
emoţionaţi de sentimentalism la... Venezia bella, regina 
del mare... şi tot în acele cîteva ceasuri să fugim pînă 
la Babilonul modern, Londra şi să re întoarcem prin 
creerii pămîntului, Paris, acasă în ţara noastră semi- 
orientală, semi-occidentală, s'alergăm înrouraţi de sudori 
la «cafană» sau la so berișcă» și să începem: — Voi 
aţi fost în Italia? — Da 'n Paris? — Nici măcar în 
Londra ?... Miraţi să 'nghiţim o duşcă... cun aer de 
superioritate să repetăm: — va să zică n'aţi fost nici 
unul ?!... Apoi ascultați la mine, că eu acum picai... 
şi 'ncepe povestea minunată... povestită de di Rusu 
Şirianu. Şi ca să te admire auditorul şi mai mult, nici 
nu pomenești de lista escursioniştilor. 

Recomandăm, deci, cu căldură, buna carte a dlui Rusu 
Şirianu. 


POȘTA REDACŢIEI. 


Othmar. Poesia ta a causat supărări. «Gazeta» cre- 
zînd că autorul e «Sirius» ne-a ţinut o mică lecţie. 
Ştii, «Gazeta» e supărată pe ci de când cu discuţiile 
alea calabreze. ... Doi domni dela Cluj ne-au retrimis 
revista în reverendissima lor supărare. Măcar-că dacă 
ar ceti-o încă-odată d-nealor, sar pulea convinge că 
poesia «De-aș fi» nu conţine decît: dispreț pentru spi- 
ritele umilite de cerşitor şi admiraţie pentru luptătorii 
îndrăsneţi, conștii de forțele proprii. Cit pentru formă, 
înţelegem să facă cineva obiecţiuni, fondul însă, bine- 
înțeles dacă cetitorul îl înţelege, esprimă de-adreptul un 
ascendent moral. Şi, făcînd aplicare la poporul nostru, 
credem, că o dosă cit de minimală de încredere pro- 
prie, i-ar folosi mai mult ca veacurile de slugărnicie şi 
umilință. Clara pacta!... i 

Incepătoarei, Cluj. Faci rău, că te descarci pe șeful 
nostru. El nici nu ceteşte măcar poesiile, ce întră la 
redacție. Critica poesiilor o face poetul nostru de curte. 
lar şeful nostru, din fericire pentru literatura românea- 
scă, n'a scris în vieaţa lui nici un vers măcar. 

Sisifus. Ne sfătuiești să deschidem «o rubrică per- 
manentă pentru acest gen de versuri». Această rubrică, 
noi o avem deja, e Poşta Red. Aici publicăm şi spiri- 
tuala d-tale poesie : 


Seară. 


Apune soarele pe dealuri 
Strălucitor ca un opal, 
Trandafiria boltă pare — 
Un uriaș mandat poştal. 


Incetișor răsare luna 

in ale norilor vestminte, 
Intunecată 'n strălucirea-i, 
Ca o tipae de plăcinte. 


Eu singur zic o rugăciune 

Cînd cade frunza de pe plopi: 
Tu Doamne dă-mi să văd aievea 
Frumseţa mindrilor mei tropi. 


Dlui Al. Gh. în Cimpulung. «In lumea gindurilor 
mele văd răsărind steaua înfrăţirii literaţilor de aici cu 
cei din Transilvania şi poate-că din această înfrăţire».... 
Poate!... Dar acest poate Doamne îndepărtat mal e! 
și ce bine ne-ar sta noauă celor de aici și celor de 
peste munţi, noauă tinerilor macar, să ne uităm odată 
cu sinceritate unu "n ochii altuia, să dăm în vorbă, să 
ne povestim păsurile inimii, tainele gindurilor și-așa 
*mpreună să 'mpinzim frumosul vis al neamului nostru... 

Lianul, Brad. «incercările»> d-tale rămîn încercări — 
zădarnice. «Crudelul amor» ţi-a răpit inima şi «<cuge- 
tul» d-tale sboară în fiecare moment la «dînsa», care e 
«modestă, gentilă, graţioasă — ba şi chochetă> ... unde 
mai pui Cavea şi-o «ţinută de crin».... «ochi negrii 
fără păreche» ... «dulci surise şi cuvinte»... era «o 
frumseţă de Venus»... o «zină din lumea legendară»... 
«0 fiinţă ce nu mai cu fantasia o poţi crea»... «o stea 
strălucitoare în întunerecul nopții»... . 

— «Daci o iubeam!» 

Ergo nepublicabilă ! 


Domnule Lianul, îți atragem atenţiunea asupra lu- 
crării «Apa trece petrile rămîn», pe care o publicăm în 
numărul de față. Autorul e elev în clasa a IV-a liceală, 
iar d-ta eşti «abiturient». Observi distanța, de jos în 
sus, între d-ta şi el? 

Aï însă o calitate pe care ţi-o recunoaştem cu plă- 
cere. ŞtiI bine ortografia şi scrii frumos. Asta încă e 
ceva! Să vezi ci:i nu știu scrie corect româneşte ?! 


APARE: 


În ! şi 15 a fie-cărei luni, stil nou. 

In România 60 bani. 


ABONAMENTUL: 


an 10 cor, pe jumătate 
de an 5 cor. 


Pentru străinătate | an 15 franc 


Pe 1 


Şef-redactor: 


ALEXANDRU CIURA, | 


Red.-resp, 


OCTAVIAN GOGA, 
Editura Tipograliei «Poporul Român», 


“REDACȚIA : 
Strada Zöldfa 13. 


ADMINISTRAȚIA : 
Strada Vörösmarty 60;a. 


«Tipografia Popor RoN adoita ro trada Vórosmarıy Nr. ua. 


